Reklam 



Miftiyê Cîhadê gefan li Kurdan dike: 

Mafê we yê jiyana di nav 
^Misilmanan de tune! h> 


Rêjeya Kurdan kêm dibe 

Serfermandarê Artêşa îraqê Babekir 
Zebarî got ku her ku diçe rêjeya Kurdan 
di nav Artêşa îraqê de kêm dibe ^7 




Hevdîtinên eşkere û veşartî didomin û serokê PKK'ê daxwaza 


Barzanî bi meseleya Qendîl mijûl e? 


B irayê serokê PKK'ê Abdullah Ocalan, Osman Ocalan, 
ji Rûdawê re got ku li gor agahiyên wî, Wezîrê 
Navxwe yê Tirkiyê Beşîr Atalay di serdana xwe ya Hew- 
lêrê ya vê dawiyê de ji Serokê Herêma Kurdistanê Mesûd 
Barzanî re gotiye ku ew li gel Abdullah Ocalan di nav da- 
nûstandinan de ne û ji bo çareseriyê nêzîkî hev bûne, lê 
mesela Qendîl heye. Osman Ocalan dibeje ku Beşîr Ata- 
lay ji Mesûd Barzanî daxwaz kiriye ku çekdarên PKK'ê 
yên li Qendîlê razî bike û xwe ji çareseriyê re amade 
bikin. ^4 


Hevseroka KCD'ê Aysel Tugluk 

“Hem li îmraliyê û hem ji di nava 
saziyan de helwesta Kurdan zelal ê, 
lê ya Hikûmetê ne zelal e.” ^3 

Parêzerê Ocal< i Dogan Erbaş 

"Ji bo birêvebirina pêvajoyê Ocalan 
dixwaze derfet bidinê, da ku bi PKK’ê 
û 


Ji bo heyfa 
Kurdan bistîne 
çû Lozanê 


P rof. Dr. îsmet Şerîf Wanlî li 
mala xwe ya li Lozanê got ku 
ew bi armanca ku heyfa Kurdan 
bistîne û bikaribe Peymana Lo- 
zanê bi peymaneke din biguhe- 
rîne mala xwe biriye Lozanê. 

Ew bi serkeftinên li Başûrê 
Kurdistanê kêfxweş e û dixwaze 
serdana wir bike, lê navbera wî 
û PDK û YNK'ê sar e. ► 6 

Abdullah Ocalan dixwaze 


i Heta 5 hezar biçûkên Amedê li kuç 
1 û kolanan dixebitin 

I 


Koçberî û hejariyê bi he- û kolanan kar û parsê wan dixwaze bibe doktor, 
zaran zarokên Amedê bikin. Lê ew di heman yekî din dixwaze bibe ma- 
neçar kirine ku li ser kuçe demê de dixwînin jî. Yekji moste... ►lO 


rasterast bi PKK'ê re biaxife 


Hefteya borî parêzerên Abdullah Ocalan ên berê hevdîtinek awarte pê re 
çêkirin û piştî vegera ji Girava îmraliyê pirsên Rûdawê bersivandin. 


Golên deqa dawiyê 

Diyarbakirspor di hemû 
maçên sezona nû de di de- 
qeya dawî de gol dixwe. 
Gelo sedem çi ye? ►lO 

Çand û Huner 
Baletê 55 salî 

Baletê Rûs-Kurd Acemov 
baleyê wek êşê binav dike 
û dibêje evîn lazim e ►12 

Kurdên Ewrûpa 
Revenda jibîrkirî 

Nûnerê berê yê HHK: 2 
Kurdên din jî dikarîbûn bi- 
kevin Parlamena Swêdê k-2 


Hûn 11 cihê 
bûyerê ne 


nûr. ■ ■ >. J-tb» oûpHKi nt 

www.avestakurd.iet 

Rûdaw I Hejmar 65 


Nûnerê berê yê Hikûmeta Herêma Kurdistanê li Bakûrê Ewrûpa, Taha Berwarî: 




Rûdaw 


Siyaseteke diyarkirî ji bo 
Kurdên diasporayê tune 

Nûnerê Berê yê Hikûmeta Kurdistanê li Bakûrê Ewrûpayê, 
Taha Berwarî, ji ber paşguhxistina revenda Kurd rexneyan 
li Hikûmeta Herêma Kurdistanê dike û dibeje ku siyaseteke 
hikûmetê ya ron ji bo Kurdistaniyên li derve tune. 


Stockholm (Rûdaw) - Beriya ku 
ew di kabîneya pêncemîn a Hikû- 
meta Kurdistanê de bibe Wezîrê 
Spor û Ciwanan, Taha Berwarî 
nûnerê hikûmetê li Bakûrê Ew- 
rûpa bû. Taha Berwarî serketina 
5 Kurdên ji 4 lîsteyên cuda yên 
Swêdî di hilbijartinên wî welatî 
de giring dibîne û dibêje ku ev nî- 
şana wê yekê ye ku revenda Kurd 
li Swêdê çalak e, lê "giringe bê 
zanîn ku Kurdên ku pişta xwe bi 
hêz û îmkanên xwe yên taybetî, 
yan bi revenda Kurd girêdane, 
hinek ji wan weke endamên 
yedek derketin û hinek jî serne- 
keftin." Ev jî bi baweriya Berwarî 
wateya wê yekê ye ku hîn jî re- 
venda Kurd li Swêdê ji aliyê orga- 
nîzekirinê ve pêwîstî bi karekî 
zêdetir heye. 


2 Kurdên din jî dikarîbûn 
bibin endamên Parlamena 
Swêdê 

Berwarî di wê baweriyê de ye 
ku eger rêxistinên fermî yên Kur- 


dan li derve xwedî naverokeke 
bihêz û organîze bûna, dibû ku li 
Swêdê kar baştir birêve çûba û bi 
kêmanî 2 Kurdên din jî ketibûna 
parlamena wî welatî. Berwarî 
behsa wê yekê jî dike ku ev bêtirî 
salekê ye nûnertiya Hikûmeta 
Kurdistanê li Bakûrê Ewrûpa 
tune, ji ber ku "nûnertiya Swêd 
bûye beşa YNK'ê û wan hîn jî 
kesek destnîşan nekirine." 

Nûnerê berê yê hikûmetê bi ez- 
mûna karkirina xwe ya li derve 
gihaye wê baweriyê ku xelkê 
Kurd li derve hurmeteke taybetî 
ji Hikûmeta Kurdistanê re heye, 
loma hikûmet dikare roleke 
mezin di organîzekirina wan de 
bilîze: "bo mînak civata Cuhûyan 
li gelek welatan heye û revenda 
wan girêdayî biryarên wê civatê 
ye. Baş dibe ku Kurd jî tiştekî 
wiha bikin ji bo ku di hilbijarti- 
nan de dengên wan belav nebin." 
Berwarî giliya wê yekê ji Hikû- 
meta Kurdistanê dike ku heta 
niha siyaseteke wê ya diyarkirî ji 
bo diasporayê tune. 

Li gor Berwarî sedema nerêkû- 


pêkî ya saziyên hikûmetê li derve 
rewşa siyasî li Kurdistanê bi xwe 
ye. Ew herwiha dibêje ku ew yek 
ji wan kesan bû ku dema li derve 
û dema wezîr jî bû, gelek rexne li 
serokatiya Kurdistanê kiriye, li 
ser wê yekê ku pêwîst e di nav- 
bera Kurdistaniyên derve û navx- 
weya Kurdistanê peywendiyeke 
bihêztir hebe. Berwarî mînakeke 
din jî tîne: "Di butçeya Kurdistanê 
ya îsal de nêzîkî 200 milyon Dolar 
ji bo şandina xwendekaran ji bo 
zanîngehên derveyî welat hatine 
terxankirin. Niha nifşekî me yê 
rûniştvanên derve heye ku li 
derve pêgehiştine û dikarin biçin 
Kurdistanê û sûd ji wan bê wer- 
girtin. Pêwîste mekanîzmek hebe 
ji bo giringîdayîna bi wan, li şûna 
ku kesên biyanî ji welatên din 
tînin, ku ne zimanê me dizanin û 
ne îmkanên wan ên zanistî ji yên 
me zêdetir in." Navborî berde- 
wam dike û dibêje "tenê li Swêd 
bêtirî 300 pizîşk û pisporên Kurd 
hene ku kar dikin. Madem wiha 
ye, çima nexweşên Kurdistanê 
biçin Urdin, Tirkiye, Sûriye û 


îranê û pareyên zêde mezin lê 
xeric bikin. Çima pizîşkên me 
neçin çareseriya wan bikin? Wê 
demê ew nexweş wê li nav Kur- 
distanê bên tedawîkirin û ji aliyê 
maddî, emnî û gelek aliyên din jî 
sûda wan hebe." 


Kurdên ku ji derve vedige- 
rin karekî dirust digel wan 
nayê kirin 

Bi baweriya Berwarî di nav 
Kurdistaniyên derve de îmkan û 
enerjiyeke gelek mezin heye, lê bi 
şêweyeke bêserûber sûd jê hatiye 
wergirtin: "Kesên diçin Kurdis- 
tanê jî bi awayekî gelek nedirust 
kar digel wan tê kirin, ez yekim ji 
wan kesên ku min bi çavê xwe dî- 
tiye çawa kar digel Kurdên vedi- 


Piştî Swêdê, komkujiya 
Kurdan dikeve 
Parlamena Norweçê 


Hewlêr (Rûdaw) - Wezîrê Karûba- 
rên Şehîd û Enfalkiriyan Mecîd Heme 
Emîn di hevpeyvînek ligel Rûdawê 
de ragihand ku bernama wezareta 
wan heye ku pirsa nasandina kom- 
kujiya netewa Kurd ji aliyê rejîma 
Baas ve bibin nava Parlamena Nor- 


wêçê. Mecîd di vê derbarê de daxu- 
yanî da Rûdawê û got: "Biryare em di 
destpêka meha 11. de ji bo nasan- 
dina komkujiya Kurdan ji aliyê re- 
jîma berê ya Baas ve li nava yek ji 
salonên Parlamana Norwêçê konfe- 
ransek 2 rojî li dar bixin. Ev jî bi hev- 
kariya beşekî zêde ji endamên 
partiyên Norwêçî yên parlamenê tê 
lidarxistin." Navborî di derbarê ser- 
keftina prosesê de bi hêvî ye û di- 
bêje: "Berevajiya ezmûna me ya 
berê li Parlamena Swêdê, îhtîmala 
serkeftina me li Parlamana Norwêç 
ê zêdetir e û em ê vê carê ji bo na- 
sandina komkujiya dijî Kurdan 
dengên zêde kom bikin." 

Mecîd Heme Emîn girîngiya ser- 
keftina vî karî di vebûna deriyê na- 
sandina bûyerê ji aliyê Parlamena 
Ewrûpa ve dibîne. Derbarê sedema 
biserneketina projeya nasandina 
komkujiya Kurdan li Parlamena 
Swêdê - ku heyamek berî niha bi- 
rêve çûbû - Heme Emîn axifî û wek 
sedem rêknexistin û bi lez lidarxis- 
tinê nîşan da û got: "Çend saziyên 
Kurd ku sipasiya wan dikim, ev kar 
birêvedibirin, lê ger me hemûyan bi 
hev re ew kar bikira û Hikûmeta 
Herêma Kurdistanê û Parlamena 
Kurdistanê jî tê de beşdar bûna, bê 
şik wê encam baştir bûna." 


gerin tê kirin." Berwarî vê yekê 
weke pirsgirêkeke gelek mezin 
binav dike ku "dema çavkaniyeke 
gelek mezin li ber destê te hebe û 
tu hewl nedî wê ji bo xizmeta we- 
latê xwe de bikarbînî." Berwarî di 
dawiya hevdîtina xwe ligel Rû- 
dawê de aşkere kir "Min di wê 
demê de gelek fikrên ji vê cûrê 
pêşkêşî Hikûmeta Kurdistanê 
kirin, lê ji bo cîbicîkirinê wan hi- 
kûmet ne xwedî siyaseteke lêko- 
lînkirî û çalak e." 

Prz. Dogan Erbaş (çep) û Parlamenterê Amedê Akin Bîrdal 


H efta borî li ser navê Kongreya 
Civaka Demokratîk (KCD) 
Aysel Tugluk û Dogan Erbaş û pa- 
rêzerê Serokê PKK'ê Abdullah 
Ocalan, Aydin Oruç, ji bo hevdîtina 
Ocalan çûn Girava îmraliyê. Tug- 
luk û Erbaş ji sala 1999'an heta 
2005'an wek parêzerên wî diçûn 
serdana Ocalan. Paşê Tugluk û 
Erbaş di nava DTP'ê de ketin siya- 
setê û Tugluk wek parlamentera 
Amedê hat hilbijartin û piştê ku 
mafê wê ya parlamenteriyê jê hat 
standin tevî Ahmet Turk bû hev- 
seroka Kongreya Civaka Demo- 
kratîk. Erbaş jî di hilbijartinên 
2007'an de di lîsteya DTP'ê ya ser- 
bixwe de berendamê Stenbolê bû. 
Ji ber vê yekê, ev serdana dawî ne 
wek serdanên berê rûtîn bû û di- 
raya giştî de wek hevdîtina KCD'ê 
û Ocalan hat binavkirin. Piştî ku 
Dogan Erbaş ji cem Ocalan vege- 
riya, pirsên Rûdawê bersivandin. 

Rûdaw:Birêz Erbaş hûn piştê de- 
meke dirêj dîsa çûn Girava îmra- 
liyê. We li wir atmosferek çawa dît? 
Dogan Erbaş: Li îmraliyê me at- 
mosferek germ û bi biryar dît ku 
çareseriyê dixwaze; Ocalan pêva- 
joyê dişopîne, pêşketinan baş 


REKLAMA WE 

dikare li vir be! 


Rojnameya Rûdawê bi erzanî 
reklam û peyamên we dighîne 
bi hezaran sermayedar û 
xwendevanên Kurd 



Serîli me bidin: 

Buro:+49 (0)221-26 00 4002 
Mobil: 0152-54 86 5621 
e-mail: rudawname@googlemail.com 


Parêzerê Ocalan Dogan Erbaş ji Rûdawê re axifî: 

Ocalan bi BDP û PKK’ê re 
têkiliyên rasterast dixwaze 


analîz dike û dikare perspektîvên 
xurt bide. Ocalan daxuyand ku 
şer û aştî wek cêwikan bihevre 
ne, lê ya girîng ew e ku aştî bê pê- 
kanîn, ji bo vê jî got ku pêdivî bi 
gavên bi cesaret heye. 


Ji bo çareseriyê du 
protokol 


Gelo Ocalan ji bo çareseriyê pêş- 

niyazên çawa kir? 

Birêz Ocalan di çendîn daxuya- 
niyên xwe yên berê de jî gotibû ku 
li îmraliyê bi rayedarên hikûmetê 
û dewletê re danûstandin kiriye. 
Wî jî di van hevdîtinan de behsa 
du protokolên girîng kirine. 

Çi ne ev protokol? 

Protokola yekemîn a ewleka- 
riyê ye. Ev protokol bi pêvajoya 
çekdanînê ve girêdayî ye û wê 
karên wek kişandina ji çiyan plan 
bike û bişopîne. Lê ev pêvajo dibe 
ku demeke dirêj bigire. Pêşniya- 
zên wî derbarê vê pêvajoyê de 
hene. Di çarçova vê pêvajoyê de 
ew dixwaze ku bi KCK û PKK'ê re 
têkeve têkiliyê; ku nebe, got ku 


bêyî wan ew nikare alîkariya vê 
pêvajoyê bike. Ji bo vê jî dixwaze 
ku derfet jê re bên çêkirin. Ango 
derfeta ku bikaribe bi KCK û 
PKK'ê re raste rast bide û bistîne. 

Ya duyemîn? 

Protokola duyemîn jî derbarê 
makezagona nû de ye. Ew dix- 
waze ku mafên Kurdan têkevin 
bin garantiya makezagonê. Her- 
wiha di amadekariya vê de jî dix- 
waze ku bi rayedarên BDP û 
saziyên din ên siyasî re danûstan- 
dinan çêbike. 

We got ku Ocalan dixwaze bi 
BDP, KCK û PKK'ê re rasterast 
têkeve têkiliyê. Gelo di derbarê 
wê de tiştek zelal got, tiştek 
çawa dixwaze? 

Naxêr, tiştek wisa pratîk negot. 
Tenê got ku ji bo birêvebirina pê- 
vajoyê girîng e ku ew bi nûnerên 
berpirsiyar ve bikaribe diyalogê 
çêbike. Ji bo vê jî dixwaze derfet 
çêbin. Wekî din tiştek negot. 

Di vê demê de Ocalan misyonek 
çawa digire ser xwe, dikare û 
dixwaze çi bike? 

Ocalan ji roje pêşîn heta îro 
derbarê rola xwe ya girîng de 
gelek tişt gotiye. Dibêje ku mîs- 
yon û berbirsiyariya wî heye û 
dixwaze vê pirsgirêkê di demeke 
herî kurt de û bê ku xwîn birije, 
çareser bike. Ji bo van karan jî di- 
bêje ku ezmûna wî, amadekariya 
wî û xwesteka wî heye. Ango ew 


amade ye. Lê gelo hikûmet, otorî- 
teyên siyasî, medya û raya giştî ji 
vê yekê re çiqas amade ne, ne 
diyar e. 


"Metirsiya şerê gelan 
heye" 

Gelo ew çawa difikire, hêviya wî 
heye ku rê li ber wî bê vekirin? 

Ne zêde bi hêvî ye û ne jî bêh- 
êvî. Dixwaze bi biryar û xweste- 
kek xurt vê pêvajoyê birêvebibe. 
Herwiha dibêje ku eger ev pêvajo 
baş neyê birêvebirin dibe ku şerê 
gel ê şoreşger derkeve holê. Berê 
digot ku îhtîmala çareseriyê ji 
sedî 50 ye. Vê carê got ku “Ez nax- 
wazim bêjim sedî 50 an tiştek 
din, dibe ku rêjeyek din jî der- 
keve." Ez bawer dikim ku dixwaze 
baş fahm bike ka nêzikahiya hi- 
kûmetê û dewletê çi ye. 

Gelek kes dibêjin ku bi rêya di- 
yaloga bi Ocalan re dewlet dix- 
waze ku pêvajoyê dirêj bike û 
hêza siyaseta Kurd hilweşîne. 
Gelo Ocalan derbarê vê de tiştek 
got an na? 

Belê, gumanên wî ji hene. Dema 
li ser vê babetê axifî, keniya û got 
“Heta niha nikarîbûn min tasfiye 
bikin, ji niha û pêve jî nikarin, bila 
kes guman neke." Rast e, di raya 
giştî de tê gotin ku dixwazin pêva- 
joyê dirêj bikin, tiştên ne diyar 
bêjin, naveroka wê vala bikin û 


Hevseroka KCD'ê Aysel Tugluk: 

Em gelekî nêzikî aştî 
û çareseriyê ne 


H evseroka KCD'ê Aysel Tug- 
luk ku 5 sal berê parêzera 
Serokê PKK'ê Abdullah Ocalan 
bû, hefta borî tevî Dogan Erbaş û 
Aydin Oruç dîsa çû Girava îmra- 
liyê û bi Ocalan re hevdîtîn pêk 
anî. Tugluk derbarê hevdîtinê de 
ji Rûdawê re ragihand ku "Îmralî 
jî tê de, hemû Kurd di daxwazi- 
yên aştî û demokrasiyê de zelal 
in, lê hikûmet ewqas ne zelal e. 
Gelo çareseriyê dixwazin an tas- 
fiyê dixwazin, ne diyar e. Divê ev 
bên zelalkirin." 

Hevseroka KCD'ê Aysel Tugluk 
ragihand ku wê hevdîtina xwe ya 
bi Ocalan re, ne li ser navê KCD'ê 
lê wek parêzerek pêkaniye û 
wiha pêde çû: "Birêz Ocalan da- 
xuyakirin ku wê helwesta xwe ya 
aştiyane û ji bo çareseriyeke si- 
yasî xebatên xwe bidomîne. Li 
îmraliyê ji bo çareserî û aştiyê 
îradeyek gelek xurt heye. Divê ev 


bê dîtin û sûd jê bê girtin." 

Tugluk da zanîn ku Hikûmeta 
AKP'ê dizane ku wê pirsgirêkê 
çawa çareser bike lê di pratîkê 
de gavên bi tirs davêje û diçe û 
tê. Tugluk wiha axifî: "AKP baş 
dizane ku dema çareseriya pirs- 
girêka Kurd hatiye. Em di wê ba- 
weriyê de ne ku bi dezgehên 
dewletê re jî danûstandinan çê- 
dikin. Lê stratejiya çareseriyê ya 
AKP'ê û ya Kurdan ji hev gelek 
cuda ne." 

Tugluk bibîrxist ku Kurdan 
xwestekên xwe û nexşerêyên ji 
bo çareseriyê ji mêj ve diyar ki- 
rine û wiha dom kir. “Di serî de 
ji xwe birêz Ocalan vê helwestê 
bi hevdîtinan pêş ve dibe. Lê nê- 
zîkbûna dewletê bi me re guman 
çêdike. Weke ku bi rêya şer nika- 
ribe tasfiye bike, niha dixwaze bi 
rêya diyalogan bigîhe armanca 
xwe." 


wiha tasfiye bikin. Wî jî got ku ew 
haydar e û pêşketinan baş dişo- 
pîne, tiştên bên windakirin û bi- 
destxistinê baş hesab dike. 
Herwiha got ku “kesên ku guma- 
nên wî hebin, baş min nas nakin. 
Ez di nava vî karî de pijiyam e." Ew 
hemû îhtîmalan dibîne û dikare 
binirxîne. Ne tenê ji hikûmetê û 
dewletê re, ji Kurdan re û KCK û 
BDP'ê re jî hertim raman û pêşni- 
yazên xwe parve dike. 

Ji bo rewşenbîrên Kurd û siya- 

setmedarên serbixwe jî tiştek 

got an na? 

Belê, ji bi rewşenbîrên Kurd 
wiha got: “Ji hev cuda û belav ne- 
mînin, xeterek heye. Dengên cuda 
bila hebin, baş e, lê ya girîng ew e 
ku ji armancê re xizmet bikin. Di 
pêvajoyeke wiha nazîk de yekî- 
tiya netewî pir girîng e. Ne tenê li 
Tirkiyê, li her derê divê fikrê ye- 
kitiya netewî bê xurtkirin û kon- 
septek bê amadekirin." Herwiha 
xwest ku Konferansa Netewî ya 
ku ev 2-3 sal in amadekariya wê 
tê kirin lê hîn nehatiye lidarxistin, 
bê lidarxistin. Di dawiyê de xwest 
ku Kurd karibin xwe di her alî de 
biparêzin û ji jin û zarokan re 
projeyên taybet bên amadekirin. 

Hevpeyvîn: Medya Deniz 



"Divê derfeta Ocalan 
hebe ku bi rêxistinê re 
biaxife" 


Tugluk ragihand ku ji bo pêvajo 
bê pirsgirêk pêşve biçe diyaloga 
bi Ocalan re tê kirin gelek girîng 
e: "Eger em behsa hevdîtinan 
bikin, divê ji bo hevdîtinan derfe- 
tan bidin Ocalan û pêşiya wî 
vekin, da ku bikaribe bi rêxistinê 
re û saziyên li Tirkiyê re danûs- 
tandinan çêbike." 

Di dawiya axaftina xwe de 
Tugluk da zanîn ku hevdîtinên bi 
Ocalan re tên kirin, dîve bidomin 
û wiha dawî li axaftina xwe anî: 
"Em gelekî nêzikê aştî û çarese- 
riyê ne. Nêzikahiya dewletê wê 
pêvajoyê zelal bike." 

Li Tirkiyê Pirsgirêka Kurd dikeve qonaxeke nû 


Firat Kelehkî Hewlêr 

D emeke dirêj e hevdîtinên bi 
Serokê PKK'ê Abdullah Oca- 
lan re rojeva Tirkiyê dagîr kirine 
û spekûlasyonên cuda jî di vê 
derbarê de tên kirin. Ocalan bi 
xwe dibêje ji dema hatiye girtin 
heta niha hevdîtin ligel wî tên 
kirin; destpêkê di warê wergir- 
tina zanyariyan de lê niha bi navê 
hikûmetê tên kirin. Hikûmeta 
AKP'ê jî red dike ku wek hikûmet 
ligel Ocalan hevdîtin kiribin û di- 
bêje dezgehên din ên dewletê bi 
Ocalan re di diyalogê de ne. 

D i daxuyaniyekê de birayê Se- 
rokê PKK'ê Abdullah Ocalan 
û yek ji kevne birêvebirên PKK'ê 
Osman Ocalan hevdîtinên vê da- 
wiyê yên ligel Ocalan bo Rûdawê 
nirxandin û got: “Herdu aliyan jî 
fam kir ku êdî bi şer û tundûtû- 
jiyê ti encaman wernagirin. Dew- 
leta Tirk hemû îmkanên xwe 
bikar anîn, lê ti encam wernegir- 
tin. Gerîllayên Kurd jî bi şer qo- 
naxa ku dixwestin bighinê 
gihiştin. Lewra bo herdu aliyan jî 
derket ku divê rêbazeke din hil- 
bijêrin, ew jî diyalog û danûstan- 
din e.'' Ocalan herwiha ragihand 
ku di mesela çareseriya Pirsgi- 
rêka Kurd de pêwistiya herdu ali- 
yan, PKK û Hikûmeta Tirkiyê bi 
piştgiriya Hikûmeta Herêmê û 
Serokê Herêma Kurdistanê 
Mesûd Barzanî heye. 


'Hemû hevdîtinên ligel Oca- 
lan û Hewlêrê veşartî ne' 

Li ser heman mijarê endamê 
Meclîsa Daîmî ya Kongreya Ci- 
vaka Demokratîk (KCD) Altan 
Tan jî bo Rûdawê da zanîn ku ar- 
manca hevdîtin û diyalogan di- 


Osman Ocalan: “Atalay ji Serokê Herêma Kurdistanê rêzdar 
Mesûd Barzanî re gotiye ew ligel Ocalan danûstandinan dikin 
û ji bo çareseriyê nêzîkî hev bûne, lê mesela Qendîl heye." 




Altan Tan 

rêjkirina agirbest, aştî, demok- 
rasî û çareserkirina Pirsgirêka 
Kurd e. Lê derbarê hikûmetê de 
hinekî bi guman nêzîk dibe û di- 
bêje: “Hikûmet jî dixwaze agir- 
best bê dirêjkirin, lê pêngavan 
navêje. Di mesela perwerda zi- 
manê dayikê de dibêje em qebûl 
nakin. Lêborîna giştî qebûl nake, 
yanî hê tiştek negotiye ka plana 
wan çi ye. Tenê dibêjin bila agir 
bisekine, em jî dibêjin bila ra- 
weste, agirbest ferz e, lê piştî 
agirbestê plana hikûmetê çi ye? 
Nabêje! Niha Hikûmet bi Ocalan 
re diaxife, lê çi tê axaftin eşkere 
nakin. Yanî li ser çi îtîfaq tên 
kirin, hê ne hikûmetê û ne jî Ab- 
dullah Ocalan tiştek negotine. 
Herwiha hevdîtinên li Hewlêrê jî 
veşartî ne.'' 

Li gor Osman Ocalan Tirkiye 
ketiye pêvajoya guhertinê û ji bo 
bikaribe guhertineke giştî pêk 
bîne pêwist dibîne ku Pirsgirêka 


£ 

// 


Osman Ocalan 

Kurd çareser bike û didomîne: 
“Ligel operasyonên leşkerî niha 
Hikûmeta Tirk xebatên siyasî jî 
dixe rojeva xwe û dixwaze bi 
awayekî siyasî destê xwe bavêje 
Pirsgirêka Kurd. Aliyê Kurd jî bi 
rêbazên çekdarî ti encamên me- 
zintir bidest naxin. Çareseriya si- 
yasî pêwist e. Herdu alî jî dizanin 
pêdivî bi diyalogê heye û danûs- 
tandinên tên kirin li ser vê bin- 
gehî dimeşin, lê ev diyalog hê baş 
sîstematîze nebûye. Ligel rêzdar 
Ocalan û BDP'ê jî hevdîtin dibin, 
hemû ne hevdîtinên xuya ne, yên 
veşartî jî dibin, tişta dixuyê beşekî 
biçûk e,” 

Pirsgirêka Kurd piralî ye 

Parlamenterê AKP'ê yê Amedê 
Abdurrahman Kurt hevdîtinên 
tên kirin girîng dibîne, lê dibêje 
hikûmet bi rêxistineke neyasayî 


Abdulrahman Kurt 

re nabe muxatab û yên van hev- 
dîtina dikin dezgahên peywendî- 
dar ên dewletê ne. Bi baweriya 
Kurt, hevdîtinên ku berê dihatin 
kirin ti encam ji wan nedihat 
wergirtin lê yên niha di warê ça- 
reseriya aştiyane û demokratîk 
de hinek pêngaven hêvîbexş in: 
“Em van hevdîtinan erênî dibî- 
nin. Ji bo mirov neyên kuştin, 
Pirsgireka Kurd bi rêbazên de- 
mokratîk û aştiyane çareser bibe, 
pêkhatina hevdîtinan bi rastî 
cihê kêfxeşiyê ye. Lê Pirsgirêka 
Kurd pirseke hevbeş û piralî ye. 
Li Kurdistana îraqê heta astekî 
Pirsa Kurd çareser bûye, hêviya 
me ligel Tirkiyê, li îran û Sûriyê jî 
gav bên avêtin. Ya herî girîng mi- 
sogerkirina jiyaneke azad, dad- 
perwer, wekhev û bi rûmet e. 
Tişta niha tê kirin ji bo çareseriya 
demokratîk û aştiyane destpêkek 
e. Hêviya me encam ji van hevdî- 
tinan derkevin." 


Parêzerê Ocalan Aydin Oruç jî 
eşkere kir ku Ocalan girîngiyeke 
zêde dide konferansa netewî ya 
Kurd û got: "Birêz Ocalan da di- 
yarkirin ku 'Heta pirsa Kurd ji 
kok çareser nebe, Serkomar Celal 
Talabanî û nûnerên din nagihin 
armanca xwe.' Herwiha silavên 
xwe ji Talabanî re şandin û pêş- 
niyar kir ku Talabanî wek ber- 
devkekî konferansê li hemû 
welatên cîhanê bigere û ji bo ça- 
reseriya Pirsgirêka Kurd têkeve 
nav hewldanan. Ocalan da zanîn 
ku ne tenê AKP aktorê pêvajoyê 
ye û xwest hemû partiyên din ji 
bo çareseriyê hewl bidin." 


'I îwistiya herdu aliyan bi 
piştgkiya Barzanî heye' 

Osman Ocalan trafîk û serdana 
Wezîrê Navxwe yê Tirkiyê bo 
Hewlêrê jî wiha nirxand: “Li 
gor agahiyên çapemeniyê, Atalay 
ji Serokê Herêma Kurdistanê 
rêzdar Mesûd Barzanî re gotiye 
ew ligel Ocalan danûstandinan 
dikin û ji bo çareseriyê nêzîkî 
hev bûne, lê mesela Qendîl heye. 
Lewra Atalay ji Serok Barzanî 
daxwaz kiriye ku ên Qendîlê 
werin razîkirin û ji çareseriyê 
re amade bin. 

Yanî Hewlêr û bi taybetî Serokê 
Herêma Kurdistanê di çareseriya 
hemû pirsgirêkên Kurdan de ro- 
leke wan a girîng heye, piştgiriya 
wî wê meselê siviktir bike, ze- 
mînê xweştir bike û pêwistiya 
herdu aliyan bi piştgiriya Hikû- 
meta Herêma Kurdistanê û Se- 
rokê Herêma Kurdistanê heye. Bi 
baweriya min Serok û Hikûmeta 
Herêma Kurdistanê wê ji bo ça- 
reseriya Pirsgirêka Kurd di nav 
xebateke baş de bin.” 


Gelo li Bakur ji bo çareseriyê pêvajoyeke nû destpê dike? 

Hikûmet bi hêvî ye, Kurd bi temkîn in 


Firat Baran Enqere 


D i van du hefteyên borî de 
pêşketinên ku di qada siya- 
seta Tirkiyê de derdikevin holê di 
raya giştî ya vî welatî de ji aliyekî 
ve “hêviya çareseriya pirsgirêka 
Kurd tîne pêş” ji aliyekî din ve jî, 
bi taybetî di nava Kurdan de bûye 
sedemê helwesteke bi temkîn. 

Sedemê ku di raya giştî de at- 
mosfereke erênî çêdibe wiha ne: 
Serokwezîr bi devê xwe got ku 
rayedarên dewletê bi Ocalan re 
hevdîtinan li dar dixin, Ocalan jî 
ev yek pejirand; hevdîtina di nav- 
bera rayedarên hikûmetê û nû- 
nerên BDP'ê de; hevdîtina Atalay 
bi Serokê Herêma Kurdistanê 
Mesûd Barzanî re ku jê xwest ew 
jî tevlî pêvajoyê bibin; guhertina 
siyaseta CHP'ê ya derbarê pirsgi- 
rêka Kurd de û dem dirêjkirina 
agirbesta PKK'ê. 


Lê dema ku Erdogan bi zima- 
nekî tund bersiva daxwaziya per- 
werda kurdî da û got “na”, 
tezkereya ji bo operasyona li der- 
veyî welat dîsa ji bo îmzekirinê 
hate meclisê, danûstandinên ku 
Hikûmeta AKP'ê bi rayedarênA- 
merîkî û Îraqî re dimeşîne, daxu- 
yaniya Atalay a derbarê 
avakirina herêmeke taybet li ser 
sînor, di raya giştî ya Kurd de bûn 
sedemên nerazîbûnan. 

Ji ber van têkiliyên hikûmetê 
ku hem bi Ocalan re û hem jî bi 
nûnerên KCD û BDP'ê re dime- 
şin, guman çêdibe û dibêjin “ni- 
karibûn PKK'ê bi şer û çekan 
tasfiye bikin, niha dixwazin bi 
rêya hevdîtinan têkbibin.” 

Mamosteyê Zanîngeha Sten- 
bolê ya Bajar (îstanbul Şehir 
Universitesi) Prof. Dr. Mesut 
Yegen daxuyand, di demeke de 
ku Rojhilata Navîn ji nû ve tê di- 


zaynkirin û hêzên ku pêşengiya 
vê pêvajoyê dikin heta ku Tirki- 
yeyê tevlî nekin, nikarin karê 
xwe bidomînin. Yegen da zanîn 
ku ew hêz ji ber vê yekê Tirkiyê 
dikişînin xeta çareseriyê û Tir- 
kiye nikare 30 salên din bi vê 
pirsgirêkê re dîsa bijî: “Bo gava 
yekem ev hêz difikirin ku PKK'ê 
bê çek bikin, di vê mijarê de 
Amerîka, Yekitiya Ewrûpayê û 
rêvebiriya Herêma Kurdistanê li 
hev kirine.” 

Yegen da zanîn ku bêçekkirina 
PKK'ê û ewlekariya Herêma 
Kurdistanê du mijarên bihev re 
girêdayî ne. Yegen got ku hel- 
westa PKK'ê ya salên dawî dide 
xuyakirin ku PKK ji vê yekê re 
amade ye û eger xwe nede ber, 
wê tasfîyekirina wê bê rojevê û 
wiha pêde çû: “Lê dibe ku bi- 
hayê vê zêde be. PKK xwediyê 
vê hêzê ye ku bikaribe vê yekê 


bike. Ji ber vê ez bawer nakim 
ku karekî wiha bidin ber çav û 
wê beriya her tiştî bi PKK'ê re 
diyalog çêkin û bixwazin wê 
îkna bikin.” 

Nûnerê BDP û Parlamenterê 
Êlihê Bengi Yildiz jî daxuyand ku 
li Tirkiyê ji bo çareseriya Pirsgi- 
rêka Kurd atmosfereke erênî 
dest pê kiriye. Yildiz daxuyand 
ku di eniya Kurd de BDP, KCD, 
KCK û Ocalan bi armanca aştiyê 
di nava helwestên erênî de ne. 
Yildiz got ku CHP jî helwesta xwe 
ya berê guherandiye lê tenê hi- 
kûmet nêzikahiya xwe zelal 
nake: “Divê dev ji operasyonên 
leskerî berde, hevalên me yên 
girtî divê di dadkirina 18'ê Cot- 
mehê de bên berdan, di vekirina 
parlamentoyê de divê Qanûna 
Cezayan û Qanûna Tekoşîna Dijî 
Terorê bên guhertin, benda hilbi- 
jartinê bê daxistin û ji bo amade- 


kirina makezagoneke nû dest bi 
kar bikin.” 

Parlamenterê Enqerê yê 
AKP'ê Burhan Kayaturk jî daxu- 
yand ku di dîrokê de ji bo çare- 
serkirina pirsgirêka Kurd ti 
demeke erênî wek a niha derne- 
ketiye û got: “Hikûmetek ku dix- 
waze çareseriyê bîne, heye; CHP 
ji her demê bêhtir ketiye nav 
helwesteke erênî, rêveberiya 
Herêma Kurdistanê amade ye ku 
alîkariya pêvajoya aştiyê bike, ji 
îmraliyê mesajên erênî tên.” 

Kayaturk helwesta ku di raya 
giştî ya Kurd de derketiye pêş, 
bê wate dibîne û wiha dom dike: 
“Pirsgirêka Kurd wisa giran e ku 
di nava du rojan de nayê çare- 
serkirin, divê hinek bi sebir bin. 
Divê hevdîtinên dîplomatîk û 
destûra tezkereyeke leşkerî ya 
operasyona li derveyî welat rast 
bên fahmkirin. Herwiha mesa- 
jên ku Serokwezîr carnan dide, 
yên hinek netewperestî, divê 
rast bên fahmkirin. 

Ji ber ku di Anatoliya Navîn de 
girseyeke me ya netewperest 
heye. Divê em karibin her aliyan 
guhdar bikin.” 

Ji ber nebûna zêrevanan 

Endamên Civata Parêzgeha Kerkûkê naçin ser kar 



Kabîneya nû ya Hikûmeta Kurdistanê meaşê zêrevanên endamên Kurd ên Civata Parêzgeha Kerkûkê nade 


Newzad Mehmûd Silêmanî 

H ejmareke zêde ya endamên 
Lîsta Birayetî li civata parêz- 
geha Kerkûkê, bi hinceta nebûna 
zêrevanan hefteyê carekê jî deri- 
yên odeyên xwe venakin. Bexda 
ev pirsgirêk ji bo Ereb û Turkme- 
nên li civata Parêzgeha Kerkûkê 
çareser kiriye, Cîgirê Serokê Ci- 
vata Parêzgeha Kerkûkê jî dibêje: 
"Vêya pirsgirêkên zêde ji karê ci- 
vata parêzgehê re derxistiye." 

Ev zêdeyî 9 mehan e meaşên 
110 zêrevanên endamên Lîsta Bi- 
rayetî li Civata Parêzgeha Ker- 
kûkê hatine rawestandin, ku di 
dema kabîneya 5'an a Hikûmeta 
Herêma Kurdistanê de meaşên 
wan hatibûn dabîn kirin, loma 
hejmareke zêde ya endamên ci- 
vatê naçin ser kar. 

Cîgirê Serokê Civata Parêzgehê 
Kerkûkê, Rêbiwar Talabanî, bi nî- 
geranî dibêje gelek hewldan ligel 
Hikûmeta Herêma Kurdistanê ki- 
rine ji bo çareserkirina vê pirsgi- 
rêkê, lê: "Mixabin Dr. Berhem 
razîbûn li ser dabînkirina meaşê 
zêrevanên endamên civatê pêşan 
neda." Talabanî amaje dide enca- 
mên rawestandina meaşê zêreva- 
nan û dibêje: "yek endamî civatê 
ji Lîsta Birayetî dewam nake, 
carna tên civînan, lê ev pirsgirêk 
ji bo lîstên Ereb û Turkmen ha- 
tiye çareserkirin." 

Her endamekî civata parêz- 


geha Kerkûkê du zêrevan, şofêrek 
û sekreterekî wî/wê heye. Berê 
meaşê van zêrevanan ji aliyê Hi- 
kûmeta Herêma Kurdistanê dihat 
dayîn. Meşaê zêrevan Cemal jî ha- 
tiye qutkirin: "berê di kabîneya 
5'an de, her roja 28'ê mehê me 
meaşê xwe werdigrt, lê ji dest- 
pêka îsal meaşê me hat qutkirin." 

Endamê civatê ji Lîsta Birayetî 
ya Kerkûkê, Kameran Kerkûkî, 
diyar dike berê meaşê van nobe- 
daran ji butçeya vejandina Parêz- 
geha Kerkûkê dihat, lê ev butçe 


nema. Dû re Hikûmeta Herêma 
Kurdistanê dida, niha ew jî nema: 
"Niha hinek endamên civatê ev 
mehek dibe ji ber nebûna zêreva- 
nan, nehatine civatê." 

Hê aramî li Kerkûkê bicih ne- 
bûye û di her derfetekê de tero- 
rîst dest û zendên xwe vedimalin, 
wek çavkaniyeke Civata Parêz- 
geha Kerkûkê dibêje: "Ev pirsgi- 
rêk di berjewendiya endamên 
Turkmen û Ereb de ye, ji ber bi 
neçûna endamên Lîsta Birayetî ji 
bo ser kar ew kêfxweş dibin." 


Di Tebaxa borî de, Rûdawê bi 
mebesta şopandina pirsgirêkên 
Erebên ku Seddam anîne Ker- 
kûkê, ji bo wergirtina agahiyên 
pêwîst yekû yek li deriyê enda- 
mên civata parêzgehê da, lê hemû 
girtî bûn. Cîgirê Serokê Civata Pa- 
rêzgehê Kerkûkê, Rêbiwar Tala- 
banî, dide zanîn ku civîna wan 
ligel Serokê Hikûmeta Kurdistanê 
ji bo çareserkirina vê pirsgirêkê 
bê encam bû û Serokê Hikûmetê 
ji wan re got ji ber Parlamenê 
Kurdistanê razîbûna xwe pêşan 


nedaye ew jî nikare meaşê zêre- 
vanan xerc bike, lê endamekî Par- 
lamenê Kurdistanê dibêje, ev 
mijar nehatiye parlamen da razî- 
bûna xwe li ser bidin. Endamê 
Parlamenê Kurdistanê û Endamê 
Lîjneya Asayiş û Navxwe li Fra- 
kisyona Goran, Nerîman Ebdulla, 
ragihand: "Butçeya Hikûmeta He- 
rêma Kurdistanê ku hatiye parla- 
men hatiye pejirandin, lê butçeya 
navxwe hê nehatiye nîqaşkirin." 

Her çiqasî endamên Lîsta Bira- 
yetî dibêjin Ereb û Turkmenên 
endamên civata parêzgehê di vî 
warî de bêyî pirsgirêk in, lê enda- 
mekî Turkmen vêya red dike û di- 
bêje: "Ereb û Turkmen jî bi 
heman pirsgirêkê re rûbirû ne." 
Endamê Civata Parêzgeha Ker- 
kûkê ser bi Lîsta Turkmen, Tehsîn 
Kehiye, got: "Divê Polîsên Ker- 
kûkê vê pirsê çareser bikin, ji ber 
ku pirseke ewlekarî ye." 

Rêvebirê Polîsên Qeza û Nahiye- 
yên Kerkûkê, neçûna ser kar a en- 
damên civatê wek hinceteke lawaz 
nabîne û dibêje: "Bê guman hemû 
endamên civatê û parêzgar û cîgi- 
rên wî û hemû berpirsên hikûmî û 
hizîbî divê zêrevanên wan hebin ji 
ber ev bajar ji aliyê terorîstan bûye 
armanc." Komîser Serhed Qadir 
axaftina xwe wiha qedand: "Polîs 
nikarin zêrevanan ji wan re dabîn 
bikin, nivîsar ji Wezareta Navxwe 
ji me re hatiye ku çê nabe polîs 
bibin nobedarên berpirsan." 


Du fermandeyên sûpayê îranê: 


rv 



Li ser teqîna Mehabadê 30 kes hatine kuştin 

Piştî ku îranê hêzên opozisyonê bi dest- 
hebûna di teqîna 22 meha borî de tomet- 
bat kirin, wan hêzan ew tomet redkirin û 
hin ji wan dibêjin Komara Îslamî ya 
îranê bi xwe li pişt wê teqînê ye. Siyaset- 
medarekî Kurd jî dibêje "dibe ku ev teqîn 
ji aliyê grûpeke nû damezrayî hatibe pê- 
kanîn." 


de nêzîkî 100 kesan hatin kuştin û birîndarkirin 


Hemîd Muxtarî 


R oja 22'î îlona 2010'an li bajarê 
Rojhilatê Kurdistanê Meha- 
badê, di dema pêşandaneke leş- 
kerî de bi bûneya dawîbûna şerê 
heşt salî yê îran-îraqê, bombek li 
nêzîk teqî û li gor zaniyariyan 12 


kes hatine kuştin û bêtirî 80 kes jî 
birîndar bûn ku di nav kuştiyan de 
du jinên fermandarên mezinên 
leşkerî yên bajarê Mehabadê bûn. 

Rojekê piştî teqînê Wezîrê îs- 
tixbarata îranê, Heyder Muslîhî, 
di kongireyeke rojnamevanî de li 
firokexaneya bajarê Urmiyê, 


Amerîka, Îsraîl û hêzên opozis- 
yona Rojhilatê Kurdistanê bi 
desthebûna di wê teqînê de to- 
metbar kirin. Herwiha Parêzgarê 
Azerbaycana Rojava, Wehîd Cela- 
lîzade, jî opozisyona îranê tomet- 
bar kir. 


Hasil Dase: Dibe ku ew kar ji 
aliyê rêxistineke nû ve ha- 
tine encamdayîn 

Piştî teqînê Yekîtiya Ewrûpa, 
Rêxistina Neteweyên Yekgirtî û 
Amerîkayê jî ev teqîn bi tundî 


protesto kirin. Amerîka û opozis- 
yona îranê jî red kirin ku destê 
wan di wê bûyerê de hebe. Nû- 
nerê berê yê bajarê Pîranşar û 
Serdeşt li Parlamenê Komara îs- 
lamî ya îranê, Hasil Dase, ji bo Rû- 
dawê got ''dibe ku li Kurdistanê 
grûpeke nû hatibe damezrandin 
ku armanc û hêviya wê têkdana 
aramiya Kurdistanê be.'' 

Tevî ku Komara Îslamî ya îranê 
ragihand ku ew kesên destên 
wan di teqînê de hebûn, hatine 
girtin, lê endamê Polîtburoya 
Hizba Demokrat a Kurdistana 
îranê, Rostem Cehangîrî, ev yek 


red kir: ''îranê heta niha jî ti bel- 
geyeke bawerpêkirî derbarê en- 
camderên wê teqînê eşkere 
nekirine.'' Endamê Partiya Jiyana 
Azad a Kurdistanê (PJAK), Rêbîn 
Kelhûr, jî got ''çavkaniya van bû- 
yeran Hikûmeta îranê bi xwe ye 
ku naxwaze pirsgirêka Kurd bi 
şêweyeke aştiyane çareser bibe.'' 

Sê rojan piştî teqînê Ferman- 
deyê Hêza Bejayî ya Sûpayê Pas- 
daran, Mihemed Resûl, û 
Fermandeyê Bingeha Seyidulşu- 
heda, Mihemed Pakpûr Ebdulre- 
sûl Mehmûd Abadî, ragihandin 
ku wan 30 kesên tometbarên te- 
qîna bajarê Mehabadê ku dixwes- 
tin birevin, li ser sînorê îran û 
îraqê kuştin. 

Berdevkê Wezareta Pêşmerge- 
yên Herêma Kurdistanê, Cebat 
Yawer, di daxuyaniyekê ji bo 
ajansa Associated Press de ragi- 
hand ku ''di wê demê ti şer li ser 
sînor neqewmîne.'' Rostem Ce- 
hangîrî guman ji nûçeya kuştina 
wan 30 kesan dike, Rêbîn Kelhûr 
jî got ''bi belavkirina van cûre nû- 
çeyan, îran dixwaze xwe ji ber- 
pirsyariyê rizgar bike.'' 

Prof. îsmet Şerîf Wanlî dixwaze here Başûrê Kurdistanê, lê... 

Navbera min û herdu 
partiyên mezin sar e 

Prof. îsmet Şerîf Wanlî berdevkê Şoreşa îlonê bû û dibêje 
wî hemû jiyana xwe ji bo Kurd û Kurdistanê terxankir, loma 
têkçûna şoreşê ji bo wî êşeke herî mezin bû. 


D l ema behsa bajarê Lozanê 
yê Swîsreyê tê kirin, derbarê 
Kurdan de sê tişt tên bîra mirov: 
Koçka Ouchy, ku di 24'ê Tîrmeha 
1923'an de Peymana Lozanê tê 
de hat imzekirin; Gora kesaye- 
tiya Kurd Dr. Nûredîn Zaza û sî- 
yasetmedarê Kurd Prof. Dr. îsmet 
ŞerîfWanlî. Di qata şeşêya ava- 
hiyeke bilind, dora deh deqeyan 
dûrî Koçka Ouchy, li ser qiraxên 
Gola Cinêvêya binav û deng, ku 
Swîsre û Fransa digihîne hev, 
Kurdê 86-salî dijî. Ev mirovê ku 
piraniya salên jiyana xwe ji bo 
Kurd û Kurdistanê terxan kir, ku 
ji bo doza gelê xwe gelek sînor 
derbas kirine û di qada navne- 
tewî de destên gelek serok û 
kesên girîng hejandine, îro di bê- 
dengiyekê de dijî. Tenê xanima 
wîya swîsrîya 80-salî wîji tenê- 
tiyê diparêze. 

Prof. îsmet ŞerîfWanlî, ku peya- 
mên serokên mîna Mele Mistefa 
Barzanî ta Celal Talal Talabanî û 
Mesûd Barzanî gihandine naven- 
dên biryarê, îro mîna kesekîjibîr- 
kirî û piştguhkirî dijî. Zimanê wî, 
ku di rojên xebata bêwestan de 
çeka wîya bihêz bû, îro bi zorê 
peyvan ji hundirê wî derdixîne. 
Tiliyên wî, ku bi sedan berhemên 
ser Kurd û Kurdistanê bi komek 
zimanên cîhanî nivîsandine, îro 
bi zorê çixareyê digirin. îsmet 
Şerîf Wanlî, ku di rojekê ji rojan 


de tena jêdera dengûbasên ji 
Kurdistanê bû, li mala xwe pêş- 
waziya Rûdawê kir. 

Birêz Wanlî, em ji dema îro 
dest pê bikin. Hûn serketina li 
Başûrê Kurdistanê çawa dibî- 
nin? 

Xewna her Kurdekî ye ku bi- 
bîne gelê Kurd mafên xwe bi dest 
dixîne. Pir girîng e ku Kurdên Ba- 
şûrê Kurdistanê beşek girîng ji 
mafên xwe bi dest xistine.Lê ev 
nayê wê wateyê ku doza li Başûrê 
Kurdistanê hatiye çareserkirin. 
Hîn jî hin pirsgirêk mane ku ne- 
hatine çareserkirin. Wek mînak 
ta niha hikûmeta îraqê çarenivîsa 
Kerkûkê eşkere nekiriye. 

Hûn berdevkê derve yê Şoreşa 
îlonê û Mele Misfeta Barzanî 
bûn. Gelo rewşa îro ya Başûrê 
Kurdistanê armanceke xebata 
wê demê bû? 

Rewşa îro ya Başûrê Kurdis- 
tanê ne xerab e. Lê hîn pirsgirêk 
hene û mirov nizane bê wê çi 
bibe dema Amerîkî dev ji paras- 
tina îraqê berdin. Ez ji mêj ve ne- 
çûme îraqê, lê mirov dikare bêje 
ku Ereb niha bêtir amade ne - ez 
nabêjim bi temamî amade ne - ku 
şertên Kurdan bipejirînin. Di 
çavên Ereban de pirsgirêka Kurd 
bûye pirsgirêkeke girîng. Ev pêş- 
ketineke erênî ye. 


We got hûn ji mêj ve neçûne 
îraqê. Di çil salên buhurî de 
hûn ji bo doza Kurd û Kurdis- 
tanê li seranserî cîhanê digeri- 
yan. Çima hûn îro ji Başûrê 
Kurdistanê dûr in? 

Mixabin têkiliyên min bi sero- 
kên niha yên Kurdistanê re û bi 
taybetî bi herdu partiyên mezin 
re hema bêje tune ne. Ez ne ji wan 
kesan im ku bazdidin ji bo dîtina 
filan serokî. Ez vî tiştî nakim. 


"Ez gelekî ji îbadeta 
kesan aciz im" 


Sedemên vê sarbûna di nav- 
bera we û serokatiya herdu 
partiyan de çi ne? 

Sedem ne şexsî ne. Dibe ku 
komek sedemên cuda hebin. Lê 
ez bawer dikim ji ber ku di dest- 
pêka salên 2000'î de nêzîkbû- 
neke di navbera min û PKK'ê de 
çêbû. Di jiyana xwe de min kesa- 
yetiyek pîroz nekiriye. Ez gelekî ji 
îbadeta kesan aciz im. 

Hûn di wê baweriyê de ne ku 
beşdarbûna we jî di serketina 
Başûrê Kurdistanê de heye? 

Ma kê dengê Şoreşa îlonê li 
derve da bihîstin? Ez bûm! Her- 
kes vê rastiyê dizane. 


Gelo li Başûrê Kurdistanê ev 
yek hatiye jibîrkirin? 

Ez bawer nakim ku tiştek winda 
bibe. Lê min ew kar ji bo şexsê 
xwe nekiriye. Dema ez xort bûm, 
ez ji Sûriyê derketim, da ku bi 
azadî ji bo doza Kurd bixebitim. 

Xebata we ya ligel PKK'ê zêde 
dirêj nekir. Hûn ezmûna xwe 
ligel wê çawa dinirxînin? 

Dema li Kurdistanê şoreşek çê- 
dibe, ez pir şa dibim. Hingî ez di- 
zanim ku gelê Kurd zindî ye û 
têdikoşê. Şoreşa PKK'ê yekemîn 
hewildaneke çekdarî û siyasî ji bo 
Bakurê Kurdistanê bû, piştî bi 
dehan salên bêçalakbûnê. Lê 
dema ez serokê Kongreya Nete- 
weyî ya Kurdistanê (KNK) bûm, 
min hin tişt di pirtûkên serokê 
PKK'ê Abdullah Ocalan de xwen- 
din, min qet neecibandin. Min ev 
yek eşkere rexne kir. Ji ber vê 
yekê PKK ji min aciz bû. Lê niha 
navbera me xweş e. 


"Min dixwest heyfa 
Kurdan ji 'Peymana 
Lozanê' bistînim" 


Em niha li bajarê Lozan in. Ev 
bajar ji ber Peymana Lozanê, 


ku perçekirina Kurdistanê 
yek ji encamên wê bû, ji bo 
Kurdan xwedî wateyeke tay- 
betî ye. Gelo çi bû sedema ku 
hûn ji Sûriyê hatin Lozanê û 
îro hîn jî li vir dijîn? 

Dema ez hatim Lozanê, min 
bawer dikir ku ez ê bikaribim 
Peymana Lozanê bi peymaneke 
din bidim guhertin. Min dixwest 
heyfa Kurdan ji wê peymanê bis- 
tînim. Ji bilî xebata ji bo Kurdis- 
tanê tiştek din di serê min de 
tune bû. Ji ber vê yekê min mal- 
bata xwe û rewşa xwe ya aborî û 
karê xwe yê pîşeyî piştguh kir. 
Min ji bilî xebata ji bo Kurdistanê 
nekarî tiştekî din bikim. 

Mezintirîn êş di jiyana we de 
kîjan bû? 

Têkçûna Şoreşa îlonê bû. Ez 
hingî li Lozanê bûm. Dema min 
nûçeya têkçûna şoreşê bihîst, ez 
ecêbmayî mam û pir aciz bûm. Ev 
cara pêşî bû di dîrokê de ku şore- 
şek xwe bi xwe têk dibe. Ew bir- 
yareke şaş bû. Gelê kurd teqez kir 
ku ew ji bo şoreşê amade bû. 

Hûn dixwazin serdana Başûrê 
Kurdistanê bikin? 

Belê. 


Hevpeyvîn: Sîrwan H. Berko 


Xwendekarê Kurd Erdinç Sezgîn: 

Ji me hêviyên mezin dikin, lê... 


Robîn Botî Dresden 

X wendekarê Kurd Erdînç Sezgîn 
ji nav bi sedan xwendekaran 
de biserket û niha heq kiriye ku li 
Dresdena Almanyayê li Enstîtûya 
Max-Planck doktoraya xwe li ser 
Bio-Kîmya çêbike. Erdînç Sezgînê 
(25) Dêrsimî, ji Rûdawê re behsa 
zor û zehmetiyên xwendekariya 
xwe kir û got ku ligel wî 20 xwen- 
dekarên Tirk jî dixwînin, "Li enstî- 
tûyê ez tenê Kurd im. Mixabin 
xwendekarên ku ji Tirkiyê tên 
hemû yan bi piştgiriya Cemaeta 
Fetullah Gulen yan jî bi piştgiriya 
cemaetên neteweperestên Tirk 
tên. Kesên wekî min encax dikarin 
di nav pêşbaziyeke mezin de bi- 
serkevin û bûrsekê bistînin." 


"Kurdbûna min bi zorê 
qebûl kirin" 


Li ser têkiliyên xwe yên bi he- 
valên xwe yên Tirk re jî dibêje ku 
di serî de têkoşiyaye ku di nav he- 
valên xwe yên Tirk de ji xwe re 
bibêje, 'ez Kurd im' û wiha berde- 
wam dike, "Di destpêkê di nav 
wan xwendekarên Tirk de dema 
ku min got ez Kurd im, vê yekê 
wekî gaveke radîkal dîtin, ji min 
re gotin çi ferq e em hemû Tirk in, 
min jî bi henekî got madem ferq 
nake nexwe em hemû bibin Kurd. 
Welhasil dû re Kurdbûna min 
qebûl kirin, lê hê jî wekî dewleta 
Tirk bi yek dengî difikirin." 


"îdeolojiyeke hişk û ziwa ji 
Kurdan re tiştekî nayne" 

Ew balê dikişîne ser sazî û dez- 
gehên Kurd ên li Ewrûpa ku qet 
giringiyê nadin xwendekaran. 
"Hemû sazî û dezgehên biyaniyan 


ên ku li derveyî welat in piraniya 
kar û xebata wan li ser gihandina 
xwendekaran e ku li Ewrûpayê ji 
wan re dibistan û îmkanan peyda 
bikin, lê sazî û dezgehên me di 
nava îdeoljiyeke hişk de wextê 
xwe derbas dikin. Ciwanên Kurd 
di hêla xwendinê de hema bêje bê 
perspektîv in. îdeolojiyeke hişk û 
ziwa ji Kurdan re tiştekî nayne. 
Dema ku em bi awayeke xwezayî 
û civakî nêzîkahiyê li Ewrûpiyan 
nekin, em ê hingê nikaribin derdê 
xwe jî ji wan re vebêjin." 

Erdînç dibêje ku Tirkan lobi- 
yeke mezin li Almanyayê avaki- 
rine, "Ev lobî mixabin bandoreke 
mezin li Almanan jî dike. Dema 
faşîstekî Tirk ji Kurdan re bibêje 
'terorîst', ji ber vê lobiyê gelek 
Alman jî Kurdan weke terorîst di- 
hesibînin. Mirov heta ku yek bi 
yek ji wan re behsa têkoşîna Kur- 
dan dike gelekî diweste. Ji bo vê 


i 



yekê ji me re dezgehên xurt ên 
medya û lêkolînê lazim in. Bi hi- 
şeke komployî ji ti tiştî re mirov 
çareseriyê nabîne. Herwiha ji bo 
ku Kurd mafên xwe yên rewa ji 
Ewrûpiyan re bidin naskirin, 
kampanyayên mezin û însanî 
lazim in." 


"Her kesî navê'Kesê Zana û 
Alim'li min kiriye, lê..." 

Ew gazinc dike ku her kes ji 
xwendekaran hêviyên mezin 


dike, "Lê ti kes jî ji bo me îmkan û 
derfetan naafrîne, dû re jî her kes 
dixwaze ku em dinyayê 'rizgar' 
bikin. Niha her kesî navê 'Kesê 
Zana û Alim' li min kiriye û li 
benda gelek tiştan in, lê ti kes jî 
zor û zehmetiyên ku ez pê re ra- 
dibim nizane, bizanibe jî qet xwe 
nade ber meseleyekî manewî jî. 
Ev demek e em dixwazin li Dres- 
denê tişteke çandî ji bo me Kur- 
dan bikin, lê kes xwe nade ber, 
her kes dipeyîve, lê dema dor tê 
ser kar kes diyar nîn e.'' 

Serokerkanê Artêşa îraqê Babekir Zêbarî: 

Di nav Artêşa îraqê de rêjeya 
Kurdan kêm bûye 


Serokerkanê Artêşa îraqê eşkere kir ku hê jî desthilatên wî tên binpêkirin û 
fermanên wî nayên pêkanîn. Bexda naxwaze pirsgirêkên Pêşmerge çareser 
bike û efserên Kurd jî naxwazin di nav rêzên leşkerê îraqê de bimînin. 


Zebarî: Ji bo bikaranîna çekan çi mafê Artêşa îraqê hebe wê mafê peşmergeyan jî hebe 


Çerokerkanê Artêşa îraqê Babe- 
kDkir Zêbarî, bi piştrastî dibêje 
ku êrîşkirina ser hêz û bingehên 
PKK'ê di plana wî de tune. Babekir 
Zêbarî mixabiniya xwe bi daketina 
berdewam a rêjeya Kurdan di Ar- 
têşa îraqê de pêşan dide. Derbarê 
çareserkirina pirsgirêka pêşmer- 
geyan jî dibêje du sûpayên çiyayî 
û sûpayeke polîsan ji pêşmergeyan 
tên avakirin û ji boyên din jî divê 
Bexda û Hewlêr bi hev re rûnin: 

Rûdaw: Beşîr Atalay hat Bexda, 
berî wê jî çû Hewlêrê, herwiha fer- 
mandarê hêzên Amerîka û Wezîrê 
Parastinê yê îraqê çûn Enqere. 
Gelo ev tevgerên serbazî û ewle- 
karî ji bo lêdana PKK'ê ne yan ji bo 
sererastkirina rewşa piştî vekişi- 
yana Amerîka ne û naverokeke 
wan a siyasî heye? 

Babekir Zêbarî: Tirkiye yek ji 28 
dewletên endamên NATO ye, ev 
dewlet bi rêya perwerdekirin, şî- 
retkirin û bihêzkirina wê hevka- 
riya Artêşa îraqê dike. Herwiha ji 
bo ku artêşeke modern ku bawe- 
riya wê bi demokrasî û mafên mi- 
rovan bê, li îraqê ava bibe. Bi 
sedan kesên me ji Wezareta Pa- 
rastinê ya îraqê çûn Tirkiyê û li 
wir li ser erkê xerciyên NATO ha- 
tine perwerdekirin. Niha jî Tirkiyê 
roleke di vê meseleyê de dilîze. 
Herwiha berî şeş mehan jî Cîgirê 
Serokerkanê Artêşa Tirk hat îraqê 
û em civiyan. Tirkiye dewleteke 
pir mezin e û sînorê wê ligel me 
berfireh e. Têkiliyên ku niha hene 
hê jî bipêş dikevin. Derbarê tevge- 
rên dijî PKK'ê, li gor min her tev- 
gerek dijî PKK'ê bêyî hemahengî 
ligel Herêma Kurdistanê bê kirin, 
bi ser nakeve. Ji ber hebûna Ar- 
têşa îraqê li Herêma Kurdistanê 
tune. Herwiha niha îmkan û ama- 
debûna Artêşa îraqê nîne ku şerê 
PKK'ê bike. Artêşa îraqê ji bo der- 
basî Herêma Kurdistanê bibe li 
gor destûra îraqê divê moletê ji 
Serokayetiya Herêma Kurdistanê 
werbigre. 


Bandora Artêşê li ser 
Erdogan zêde ye 


Atalay ji rojnameyên Tirk re got 
serdana wî ji bo wê ya bû hemû 
alî pirsgirêkê çareser bikin. 
PKK'ê jî agirbest ji bo mehekê 
dirêj kir. Gelo wê demê Artêşa 
îraqê wê amade be êrîş bibe ser 
PKK'ê? 

Nexêr, ti amadebûna Artêşa 
îraqê ya bi vî rengî tune û îmkana 
wê jî nîne. Artêşa îraqê bi xwe da- 


ketiye, teroreke zêde li îraqê heye 
û rewşa îraqê ne aram û bicih e, 
kirîza avakirina hikûmeta nû 
heye. Di warê siyasî û ewlekarî de 
ne aram e, loma Artêşa îraqê ne 
amade ye tevî şerekî bi vî rengî 
bibe û eniyeke din a şer li ser xwe 
veke. Herwiha, ti tevgera bi vî 
awayî bêyî beşdariya Herêma 
Kurdistanê nayê kirin. Helwesta 
Serokê Herêma Kurdistanê jî di vî 
warî de pir eşkere ye ku herdem 
tekez dike ku ev pirsgirêk bi şer 
nayê çareserkirin û tenê bi rêya 
aştiyane û gotûbjên siyasî tê çare- 
serkirin, loma bi baweriya min 
şerê li dijî PKKê li Herêma Kur- 
distanê naqewime. 

Çûna Wezîrê Parastinê yê îraqê 
ji bo Tirkiyê li gor we wek ber- 
pirsên Kurd ên beşdar di hikû- 
meta îraqê de, ti metirsiyê li ser 
Kurdan pêk tîne? 

Na, bi baweriya min ti metir- 
siya wê nîne. îmkanên Artêşa 
îraqê diyarkirî ne û tiştek bêyî 
Herêma Kurdistanê nikare li He- 
rêma Kurdistanê bê kirin. 

Gotûbêjên di navbera berpirsên 
leşkerî de bêtir li ser perwerde 
û hevkêşên siyasî ye? 

Yek ji pirsgirêkên Tirkiyê ew e 
ku heta niha negihaye wê bawe- 
riyê ku divê ligel PKK'ê rûnê. Heta 
niha Tirkiye wek rêxistineke te- 


rorîst berê xwe dide PKK'ê û lê- 
borîneke giştî dernexist. Li gor 
dîtina min, ger hikûmeta niha bi- 
mîne piştî hilbijartinên dahatû jî 
û ger bixwaze pirsa Kurd jî çare- 
ser bike, ne wiha hêsan e çareser 
bike, ji ber nikare wî dîwarî bişi- 
kîne û ligel PKK'ê bicive ji bo ku 
bi gotûbêjan çareser bike, ev pir 
dijwar e. Herwiha ger bixwaze 
vêya jî bike bi boçûna min hê 
dema wê nehatiye ji ber guşarên 
opozîsyon û Artêşa Tirk li ser hi- 
kûmeta Erdogan hê pir bi hêz in. 


Derfeta Artêşa Iraqê 
tune ku şerê PKK'ê 
bike 


Berî demekê fermandarê hêzên 
Artêşa îraqê li Mûsilê ligel fer- 
mandarên Artêşa Tirk rûnişt û 
gotin civîn wê berdewam bin. 
Haya we ji vê civînê hebû? 
Lîjnyeke sêqolî yan rasttir çar- 
qolî ku ji Tirkiyê, Amerîka, îraq û 
Herêma Kurdistanê pêk tê, civî- 
nan dike û dema şand diçin Tir- 
kiyê, nûnerên Dezgeha Îstîxbarat 
û Wezareta Navxwe ya Herêma 
Kurdistanê jî digel wan in. Ez jî ca- 
rekê di civînekê de beşdar bûm li 
Tirkiyê. Ev lîjne bi beşdariya nû- 
nerê Herêma Kurdistanê her 15 


rojan carekê dicive. Ger di civî- 
nekê de fermandarekî Ereb ê Ar- 
têşa îraqê hebe, ferqa wê tune, ji 
ber ew nûnerê tevahiya îraqê ye. 

Hinek rapor di rojnameyên 
Amerîkî de belav bûne ku kam- 
pînek ji bo kêmkirin û nehiştina 
Kurdan di Artêşa îraqê de 
destpê kiriye. Gelo e rast e? 
Hinek rêveçûnên bi vî rengî di 
Artêşa îraqê de hene. Hejmareke 
zêde ya efserên kevin di Artêşa 
îraqê de hene ku wiha difikirin, 
nikarim bêjim hewldan nayên 
kirin ji bo kêmkirina hejmara Kur- 
dan, lê xeletiya me Kurdan jî tê de 
heye. Ji ber efserên Kurd naxwa- 
zin dewam bikin û di Artêşa îraqê 
de bimînin. Ew dixwazin herin 
Herêma Kurdistanê. Rêjeya Kur- 
dan di Artêşa îraqê de niha zêdeyî 
ji sedî 8 daketiye û kêmtir bûye. 
Dibe dijayetî hebe, lê em bi xwe jî 
hevkariya xwe nakin. 

Divê rêjeya Kurdan di Artêşa 
îraqê de çend be? 

Divê rêjeya Kurdan di Artêşa 
îraqê de ji sedî 25 be yan jî herî 
kêmî ji sedî 20 be. 

We hewl daye rêjeya Kurdan 
zêde bikin? 

Ma emê çawa zêde bikin? Ciwa- 
nên Kurd dema kolejê xilas dikin 
û dibin efser piştî mehekê artêşê 


Em çaverêya postê leş- 
kerîdikin 


Sala borî we carekê îstîfaya xwe 
pêşkêş kir, ji ber desthilatên we 
tên binpêkirin û fermanên we 
nayên pêkanîn. Ev pirsgirêk hê 
mane? 

Erê hê mane, lê mirov her roj 
îstîfa nake. Em çaverê dikin piştî 
pêkanîna hikûmeta nû wê çi bibe. 


Bi baweriya we piştî pêkanîna 
hikûmeta nû postên leşkerî jî li- 
berçav bên girtin? 

Bê guman, ligel postê wezaret 
û cîgiran, postên leşkerî jî li jêr 
çavan tên derbaskirin. 

Çareseriya pirsgirêka meaş, ci- 
lûberg û çekdarkirina hêzên 
Pêşmerge wek 'hêzên parastina 
herêmê' gihişt ku? 

Avakirina du sûpayên çiyayî ji 
Pêşmergeyan û avakirina sûpa- 
yeke din ji Pêşmergeyan wek po- 
lîsên federe beşeke vê çareseriyê 
ye. Ji bo Pêşmergên din jî divê Hi- 
kûmeta Federe ya îraqê û Hikû- 
meta Herêma Kurdistanê bi hev 
re rûnin û çareser bikin. Berî du 
salan em gihan qonaxên dawî yên 
çareseriyê, lê Bexda paşxist û hê 
jî ew dosye daxistî ye. 

Ti xemsarî ji aliyê Herêma Kur- 
distanê di vemana vê pirsgirêkê 
de nebû? 

Herêma Kurdistanê dixwaze zû 
pirsgirêkê çareser bike, lê Bexda 
ev nedixwest. 

Niha îraq dixwaze çekên giran ji 
derve bikire, gelek daxuyanî ji 
aliyê berpirsên îraqê yên Ereb 
tên dan ku dibêjin nabe Pêş- 
merge çekên giran bidest bixin. 
Hûn weke Serokerkanê Artêşa 
îraqê di vî warî de çi dibêjî? 
Çekên hemû sûpayên Artêşa 
îraqê çi bin, wê yên herdu sûpa- 
yên ku ji Pêşmergeyan jî bên ava- 
kirin ew bin. 


bicî dihêlin û diçin malên 


Ew herdu Sûpayên ku biryar bû 
li Hewlêr, Duhok û Silêmaniyê ji 
Pêşmergeyan bên dirustkirin gi- 
ku? 

em û Amerîkî li ser vê mi- 
dikin. Hikûmeta îraqê ra- 
xwe nîşan daye ku 
n çiyayî ji Pêşmergeyên li 
rdistanê bên dirustkirin, ligel 
sûpayeke polîsên federe ku girê- 
dayî Wezareta Navxwe be. 














8 


Çand û Huner 


Rûdaw I Hejmar 65 


Baleteke Rûs-Kurd 
Walodyan Kasimovîç Acemov: 

Ez 55 salî me û 
hîn li ser dikê me 



Eger derfet hebe Acemov ( E rastê) dixwaze li Kurdistanê di festîvalan de hunera xwe pêşkêş bike 


Acemovbaleyê ji 
bo bedena mirov 
wek êş û cezayê bi 
nav dike û dibêje: 
"Ger tu ji pîşeya 
xwe hez dikî divê 
tu eşe bikşini u 
derbaz bikî." 

Wî ji ber evînê 
dest bi vê 'cezayê' 
kiriye. 

ale, di sedsala 16'an de li 
Fransa û îtalyayê destpêkir, lê 
dûre bi lîstik û lîstikvanên serkeftî 
Rusya bû warê Baleyê û yek ji lîs- 
tikvanên serkeftî jî Walodyan Ka- 
simovîç Acemov e, hemû cîhan wî 
weke Baletekî Rûs "Mirovê difir e" 
dinas e, lê ew Kurdekî Êzidiye, di 
sala 1955'an de li paytexta Gurcis- 
tanê, Tîflîsê, hatiye dinê. Malbata 
wîdi salên 1900'an de ji zilma Tir- 
kan rewiyane Tîflîsê, ew 5 xwîşk û 
birane. Du caran zewiciye û ji 
herdu zewacên wî2 kurçêbûne. Di 
nava kadroyên Şanoya Baleya 
Akademîk a Dewletêya Rusyayê de 
40 salin bi statuya hunermendê 
dewletê cîh digre. ji bilî Rusyayê li 
Ewrûpa, Awustralya, japon û Ame- 


Koln (Rûdaw) - Mîr Muzîk 9 
behremên nû ji bo guhdarên mû- 
zîka kurdî derxistin. Di nav wan 
de albûmên hunermendên wek 
Cîhan Çelîk, Dîno, Kawa, Mizgîn, 
Cesîmê Cerdo jî hene. Albûma 
Çelîk û Cerdo li gor dilê guhdaran 
in, lê ji albûma Kawa û Dîno 
tamek sar tê. 

Mîr Muzîk wek payîzên borî 
îsal jî gelek berhemên huner- 
mendan pêşkêşî guhdarên Kurd 
kir: Cîhan Çelîk, Dîno, Kawa, Miz- 
gîn, Cesîmê Cerdo, Dengê Botan, 
Koma Xezex, Seyda Berinçek, 
Sîpan Havîn. 


rîkayê hunera xwe pêşkeş kiriye. 
Acemov heta roja îro di 40 lîstikên 
ku sirfji bo wî cûda cûda hatine 
organîzekirin de cih girtiye. Di lîs- 
tikên weke Alberto Cezel, Gola Qû- 
beqaz, Bedewa Razayî, Romeo û 
Julyet û Zoluşka de rolên sereke lis- 
tine. Niha li Şanoya BaleyaAkade- 
mîk a Dewletê şaxê Sant 
Petersbûrgê de, bi lîstikên nû xe- 
bata xweya hunerê didomîne. Li 
Akademiya Dewletê ya Sank Pe- 
tersbûrgê di komîteya Çand û Hû- 
nerê de wanebêjiyê dike. Li bajarê 
Sang Petersbûrg me ev hevdîtin bi 
wî re sazkir û em dixwazin bi 
xwendevanan re parvebikin. Kesên 
nêzîk jê re dibêjin Walodya, loma 
me jî ew nav bikar anî. 

Rûdaw: Kurd ji reqsê hez dikin, 
lê bale ji bo Kurdan semayeke bi- 
yanî ye, tu dikarî hinekî behsa 
balê bikî? 

Walodyan Kasimovîç Acemov: 

Bale hunerekî pir nazik û ewqas 
jî zor û zehmet e, divê hêza mirov 
a fîzîkî û manewî hebe. Ger tu 
nexweş bî, laşgiran bî, bê îddîa bî, 
wê demê tu nikarî di vê hunerê 
de berhemdar û hilberînkar bî. 
Her roj sibe zû divê tu rabî û heta 
evarê dereng bixebitî. Divê şêwa- 
zekî te yê jiyanê pir bi rêk û pêk, 
bi dîsîplîn hebe ku tu bigihêjî ser- 
keftinan. Bi kurtasî reqs weke 
ceza ye, divê tu hertim bikşînî. Tu 
mecbûrî derveyî xwezaya xwe 
dibî. Tu dora êşê dikarî derbaz 


bilûrê "Xerîb im" dibêje û yên ji 
bilûrê hez dikin, ev albûm li gor 
dilên wan e. Albûma Mizgîn jî bi 
navê "Hebûn" derketiye, di pira- 
niya stranan de behsa şoreşê tê 
kirin. Albûma bi navê "Dengê 
Botan" herêmî ye û ji 10 stranan 
pêk tê û yên distirin jî hunermen- 
dên herêmî ne. 

Albûmên Kawa û Dîno 
ne hêvîbexş in 

Kawa jî bi albûma xwe ya bi 
navê "Feryad" tê pêşiya hezkiri- 
yên xwe." Feryad" ji 13 stranan 


bikî? Ger tu ji pîşeya xwe hez dikî 
divê tu êşê bikşînî û derbaz bikî. 
Hertim, roj bi roj, dem bi dem 
divê tu ji bo xebatê amadebî. Bi 
jimnastika serêsibê gerek tu 
hemû laşê xwe amadebikî. Çîp, 
mil, pişt û dû re perwerde û der- 
ketina dikê. Di tevahî jiyana xwe 
de diwe tu wisa bikî. 

Gelek zehemt e lê te çawa dest 

pêkir? 

Ya rastî zêde ne mereqdarê ba- 
leyê bûm. Xwîşka min li Tîflîsê di- 
bistana baleyê dixwend, li ser 
daxwaza diya xwe, min xwîşka 
xwe dibir dibistanê û dianî. Diya 
min dixwest ez jî biçim dibistana 
baleyê. Bavê min dixebitî, hemalî 
dikir. Diya min zêdetir bi me re 
mijûl dibû. Ji bo diya xwe ez çûm 
dibistanê. Her çend diçûm dibis- 


pêk tê. Di albûmê de hunermen- 
dên wek Xelîl Xemgîn, Diyar û 
Yekbûn jî stran gotine, lê wek al- 
bûmên Kawa yên berê ew jî 
bêhna arabeksê jê. Hewladana 
van hunermendan jî ji bo berhe- 
mek baş têr nekiriye. Wisa xûya 
ye ku heyranên Kawa wê ji bo al- 
bumê rexneyên tûj bi kar bînin. 
Herwiha xwediyê strana "Gula 
Dilê Min Qetandin" Dîno jî di rêzê 
de maye. Albûma bi navê "Dîsa 
Çû" deng nade, ne wek albûmên 
Dîno yên berê ye. Mixabin di albû- 
mên berê ên hunermend de, kêm 
yek yan du stranên ku derdikevin 
pêş hebûn, lê di "Dîsa Çû" de 
mirov vê yekê nabîne. 

Hunermend Seyda Perinçek jî 
bi albûma bi navê "Tu Wateyî", 
Koma Xezex jî bi "Kaniya Strana" 
li deriyên guhdaran didin. Huner- 
mendê ciwan Sîpan Havîn jî bi al- 
bûma "Jiyan Klamek Bû" ji xwe re 
di nav cîhana Kurdan de li deri- 
yekî digere. 


tanê jî, min nedikarî bi awayekî 
cîddî baleyê hîn bibim. Zêdetir bi 
boksê re mijûl dibûm, diçûm av- 
jeniyê, baz didam. Ya rastî ez hi- 
nekî zarokê kolanên Tîflîsê bûm. 

Ji bo diya xwe te destpê kiriye, 
lê tevahî jiyana te bûye bale. Çi 
bû sedem ku bi gotina te, ev 
ceza te kişand? 

Bê goman evîn. Di serî de hes- 
kirina min a ji dê û bavê min re, 
dîsa heskirina pîşeyî ya mamos- 
teyê min hînî min kir, lê di nava 
min de enerjiyek jî hebû û bi wê 
enerjiyê evîn hişyar bû. Dema ez 
li Lenîngradê dixebitîm, sînema 
çêkerên Gûrcistanî derbarê min 
de fîlmek dikşandin. Min dans 
dikir, kameraman dikşand. Hingî 
rejîsor tespîteke balkêş kir. Got 
ku; "bi rastî jî ancex Kurdek wa- 
teya di tevgerê de ewqas baş bide 
diyarkirin".Li cem me Kurdan, 
xwezayeke me ya taybetî heye. 
Ew dihêle ku ew hestên kûr ên di 
nava me de bi awayekî derxînin 
holê. Erê ez îro zimanê xwe niza- 
nim, lê min koka xwe, eslê xwe 
wenda nekir. Ez Kurd im, ev yek û 
ya duyemîn jî; dema ez hatim Le- 
ningradê hîn 14 salî bûm, wê çaxê 
mamosteyekî min hebû; Yuri Pet- 
roviç Litvinenko, wî gelek tişt da 
min. Dema ku min nedixwest tiş- 
tekî bikim ji min re wiha digot: 
"Di Baleyê de divê tu ne hez ji 
xwe, hez ji hunera baleyê bikî. 
Ancex wê çaxê tu dikarî tiştekî 
bikî". Wî ez hîn kirim ku ez nirx 
bidim vê pîşe û hûnerê. Min ji pî- 
şeya xwe hezkir û bale jî ber bi 
min ve hat. 

Divê mirov kengê dest bi per- 
werda baleyê bike? 

Ji zaroktî. Di navbera salên 6 û 
8 de pêşî perwerda amadekarî tê 
girtin. Di 10 saliyê de dibistana 
baleyê destpê dike. Piştî per- 
werda 8 salan êdî ji bo şanoyên 
cûda mirov tên hilbijartin. 

Tu çend salî bûyî dema te 
destpê kir? 


Li Tiflîsê dema min destpê kir 
ez 10 salî bûm. Di navbera 14-18 
saliyê de min li Leningradê di di- 
bistana Akademîk a Baleyê de 
perwerde girt. Dema ez bûm 18 
salî êdî profesyonel derketim ser 
dikê. Niha 55 salî me û hîn jî li ser 
dikê me. 

Te got dîsiplîneke xurt ji bo vê 
hunerê pêwîst e. Gelo di nava 
40 salan de rojên te yên bê 
reqs çêbûne? 

Êrê. Dema zarokê min ê yeke- 
mîn çêbû, ez û hevala xwe 10 
rojan bi hevre çûn bihênvedanê. 
Ew cara yekem û ya dawîn bû. 

Di nava pîşeya xwe de kesên 
ku tu îdeal dibînî kî ne? 

Di nava hunermendên mêr de 
ez du kesan îdeal qebûl dikim; 
Vasilyêv û Dolguşin. Di hunera 
baleyê de keda herduyan gelek e. 
Ji hunermendên jin jî Maya Ple- 
setskaya û Maksimova ji bo min 
îdea in. 

Rojek bê li Kurdistanê ger tu 
bireqisî û bilizî, te wê proje- 
yekî çawa amadekiriba? 

Bawer dikim lîstika ku min li 
ser bîranîna dê û bavê xwe 
amade kiriye minê pêşkêş bikira. 
Ya duyemîn jî weke kareografekî 
projeyekî min heye, di vê xebatê 
de ez hewl didim derdora ez lê 
mezin bûme, ew cîhana me ya 
biçûk, dawetên me, kevneşopiyên 
me, germahiya ku me bi jiyanê ve 
girêdide, pêşkêş bikim. Ji temaşe- 
vanên Kurdistanî re jî min ê 
evana pêşkêş bikirana. Di xebata 
ku min ji bo malbata xwe amade 
kiriye, mûzîka kurdî min esas gir- 
tiye. Di motîfên ez bikartînim de 
hewil didim têkîliyên malbatê û 
germahiya ku di nava malê de ku 
hêzê dide me, diyar bikim. Rastî jî 
ger derfet hebe ez dixwazim li 
Kurdistanê di festîvalên Kurdan 
de hunera xwe pêşkeş bikim. 


Hevpeyvîn: Arjîn Yaman 



m 





Ji Mîr Muzîkê 9 albûmên nû 


Cîhan Çelîk bi albûma bi 
navê "Klam û Stranên Bijartî" 
tê. Albûm ji 14 stranan pêk tê. 
Di albûmê de helbesteke Alî 
Şêr jî heye. Hunermend stra- 
nên herêma Koçgirî yên jibîr- 
kirî derdixe ser rûyê erdê. 
Wiha dixuyê ku albûma xwe- 
diyê dengê zelal û stranên 
otantîk wê eleqeyekî mezin 
bigre. Cesîmê Cerdo jî bi dengê 

Ligel Conanê Amerîkî Zembîlfiroşê Kurd 




Mehmet Sebatli 

A 

E dî ligel xêzeromanên wek Su- 
perman, Conan, Teksas, 
Zagor, Batman, Tom Miks ku bi 
dehan zimanan hatine nivîsandin 
û vergerandin, xêze çîrok û roma- 
nên kurdî wek Zembîlfiroş, Keçe- 
lok, Bazos, 15 Tebaxê jî hene. 
Nivîskarê Kurd Ali Husein Kerim 
ku dest bi weşana xêze roman û 
çîrokan kir, herwiha xwediyê çen- 
dîn roman û pirtûkên belge ne jî. 

Dema nivîskarê Amerîkî Ro- 
bert Ervin Howard beriya ku xwe 
bikuje, di salên navbera 1932 û 
1936'an de bi navê Conanê Kim- 
meryayî 4 xêze roman li paş xwe 
hîşt, ku di salên 1950'an de li 
hemû cîhanê belav bûn û nav 
dan. Howard wek lehengekî fan- 
tastîk Conan ava kiribû, ango di 
dîrokê de kesek wisa tune. Paşê 
ev lehengê fantastîk bala hinek 
hunermendan kişand û wan jî bi 
xêze û wêneyan bi navê IzlConanê 
BarbarlH rêze pirtûkan weşandin 
û ev pirtûk bi taybetî di nava za- 
rokan de, li her aliyê cîhanê belav 
bû û di sala 1982'an de jî bû fîlm. 

Conan wek yekemîn xêzero- 
man tê nasîn û ji wêjeya Amerîkî 


li cîhanê belav bû. Niha wêjeya 
kurdî jî bû xwediyê çendîn xêze 
çîrok û xêze romanan. Nivîskarê 
Kurd ku ev deh sal in li Romanya 
dijî Ali Husein Kerim bi navê 
IzlZembîlfiroşIZ], IzlKeçeloklz], IzlBa- 
zoslzl û @15 Tebaxêlzl rêzeya çen- 
dîn xêze çîrokan nivîsand û 
weşand. Di Zembîlfiroş de bi 
gelek wêneyên rengîn serpêha- 
tiya Zembîlfiroş di bin wêneyekî 
siwarê hespê de wiha dest pê 
dike: 

"Ey dil werin dîsan bi coş 
Carek ji caran mey binoş 
Bikin qîseta Zembîlfiroş 
Da seh bikin hikayetê." 

Di xêzeromana 
bi navê 15'ê Te- 
baxê de jî Kerim 
rojnivîsên Mah- 
sum Korkmaz û 
bîranînên beş- 
darvanên 15 
Tebaxê ber- 
hev kiriye û 
k i r i y e 
roman. 

K e r i m 
ev destan, 
çîrok û romanan bi xwe 
dinivisîne û çend hevalên wî jî 


bi îlustrasyon û wêneyan ev pirtû- 
kan dixemilînin. Raluca Preda û 
Mihail Alexandru karê nîgarsa- 
ziyê, Firicel Sezar û Martin Maria 
nexşesaziyê, Dadil Xoçvanî jî re- 
daktoriyê dike. Kerim ev xêze pir- 
tûkan bi derfetên xwe li bajarê 
Romanya Constana weşandiye û 
bi destê xwe belav dike. Lê hêvi- 
yên wî jî hene. "Ez dixwazim li Ba- 
kurê Kurdistanê bên belavkirin û 
li Herêma Kurdistanê jî bo soranî 
bên wergerandin û weşandin." 

Kerim hêvî dike ku berhemên 
wî him li malan, him jî li dibista- 
nan ji bo zarokên Kurd bibin çav- 
kanî da ku hem fêrî kurdî bibin, 
hem jî dîroka xwe nas bikin. 

Kerim her- 
wiha dibêje 
ku wê xeba- 
tên xwe yên 
bi vî rengî 
bidomîne. 
| “Lê li Ro- 
‘ L manya der- 
fetên min ên 
belavkirinê 
hindik in. Ji 
bo vê jî ez 
niha bi çen- 
dîn weşan- 


Ali Husein Kerim 


xaneyên li Tirkiyê û Kurdistanê re 
di danustandinan de me. Wê di 
demeke nêzîk de Weşanxaneya 
Avesta çendîn pirtûkên min bi- 
weşîne." Lê armancên wî ne tenê 
ev e. Ew bi rêya rojnameya me 
dixwaze berhemên xwe li He- 
rêma Kurdistanê jî bide nasîn û 
belav bike. 

Kerim herwiha roman û belge 
pirtûkan jî dinivisîne. Wî heta 
niha bi kurdî romana bi navê 
IzlŞopa Rojên Bihûrîlz] û 8 roma- 


V ♦ 

nên bi tirkî nivîsandine. Pirtûka 
herî balkêş jî Kerim li ser dîrok, 
jiyan û kultura Kurdên Balkanan 
nivîsandiye. Derbarê pirtûka bi 
navê “Dîroka Kurdên Balkanan" 
de Kerim wiha diaxife. “Di en- 
cama gelek lêkolînên min de der- 
ket holê ku li Romanya, 
Bulgaristan û Macarîstanê gelek 
navên gundan ku mirov dikare 
bêje bi kurdî ne, hene. Herwiha 
navê eşîran, malbatan û herêman 
gelek dişibe yên Kurdan." 


Ji derhêner Erol Mîntaş kurtefîlmeke nû 




“Berf" beşdarî festîvala Mon 


Erol Mîntaş 

Erol Mîntaş, di sala 1983'an de 
li gundekî Cilavuzê (Susuz) ya 
Qersê hatiye dinyayê. Xwendina 
xwe Li Qers, Îzmîr û Stenbolê ki- 
riye. Li Zanîngeha Marmaraya 
Stenbolê, Mamostetiya Kompîturê 
qedandiye. Paşê li ser sînema-tel- 
evizyonê, li Fakulteya Hunerên 
Bedew a Marmarayê mastera xwe 
kiriye. Teza xwe li ser “Sînemaya 
Tarkovskî û Felsefeya Hebûnê" bi- 
riye serî. Ji sala 2002'an ve, bi sî- 
nemayê re mijûl e. 


Kunyeya Fîlm: 

Navê Orijînal: Berf Derhê- 
ner-Senaryo: Erol Mintaş, Lîs- 
tikvan: Hasan Ersu, Guzel 
Demîr, Ayda Yavuz, Ahmet 
îrgaç, Daner/Dahênan: Asli 
Erdem, Ayşe Buruk, Erol Mîn- 
taş, Derhênerê Dîmenan: Ge- 
orge Chiper, Derhênerê 
Hunerî: Metin Çelik, Dahênane 
Alîkar: Alexandru Radu, Dahê- 
naniya Hevpar a Tirkiye û Ro- 
manyayê, 2010, 20 dk. 


Salihê Kevirbirî Stenbol 


K urtefîlmê bi navê “Berf" ku 
derhêneriya wî Erol mîntaş 
dike, ji bo beşdariya “Festival In- 
ternational Cinêma Mêditerra- 
nêen Montpellier" ango Festîvala 
Fîlman a Cîneme hate hilbijartin. 
Festîvala navborî ev cara 32. e ku 
li Fransayê pêk tê. Derhênerê 
Kurd ê ciwan Mintaş, ji bo beşda- 
riya festîvalê û nîşandana fîlmê 
xwe wê di navbera 22-30'ê Cot- 
meha 2010'an de li Fransayê be. 

Fîlmê ku mijara xwe ji serpêha- 
tiya dê, kur û neviyekî li gundekî 
biçûk ê Agiriyê dike, behsa êş û 
jana dayîkeke ku kurê xwe winda 
kiriye û beriya mirinê daxwaza 
wê ya dawî “kulmek berf'ê dike. 

Fîlmê bi navê “Berf" di payîza 
2009'an de li Bazîda Agiriyê ha- 
tibû kişandin. Derhêner Erol Mîn- 


taş, “Berf'ê, piştî fîlmê bi navê 
“Butîmar" kişandiye ku ev fîlm 
xwediyê gelek xelatan e. Mîntaş 
radigihîne ku hewla wî ew e “Sê- 
bareya Dê-Kur" pêk bîne, Bûtîmar 
di vê projeyê de fîlmê yekem bûye, 
Berf jî fîlmê duyem e. Armanca 
Mîntaş ew e ku fîlmê sêyemîn li 
Stockholma Swêdê bikişîne. Fîlm 
bi Dahênaniya Hevpar a Tirkiye û 
Romanyayê hatiye çêkirin. 

“Berf" ku bi piştevaniya Weza- 
reta Çand û Turîzmê ya Tirkiyeyê 
hatiye kişandin, heta niha li der- 
veyî welat ji bo “Tangier Mediter- 
ranean Film Festival (Fas)" û “51. 
Festîvala Kurtefîlman a Navne- 


tewî ya Brno Sixteenê hatiye hil- 
bijartin. Herçî li Tirkiyeyê ye, wê 
fîlm cara yekem di “47. Festîvala 
Fîlman a Porteqala Zêrîn ya li An- 
talyayê" de, di Pêşbaziya Kurtefîl- 
man de were nîşandan. 


Festîvala Wêjeya 
Kurdî hat lidarxistin 


Berlin (Rûdaw) - Li paytexta Al- 
manya Berlinê dawîya hefteya 
borî 'Festivala Wêjeya Kurdi' hat 
lidarxistin. Di festivalê de gelek ni- 
viskar, helbestvan û rewşenbirên 
Kurd civiyan û li ser wêjeya kurdî 
guftûgo kirin. Endamê komîteya 
amedekar Fehmî Balayî, di dest- 
pêk festîvalê de axifî û got: “Bin- 
geha wêjeya Kurd peyvên 
Ehmedê Xanî ne. Ev festival jî ber- 
dewamiya wan peyvan e." 

“Fesivala Wejêya Kurd" ya li 
Berlînê ji alîyê saziyên wek, îns- 
titûta Kurdî li Almanya, Awa- 
danî, KNK-Komîta Çand û 


Ziman, Navenda Kurdî û Bûn ve 
di 2-3 Cotmehê de li bajare Al- 
manya Berlin ê hat lidarxistin. 
Festîval li navnîşana Statthaus 
Böcklerpark hat lidarxistin û 
gelek kesên wek, Serferaz Neq- 
şebendî, Evdille Koçer, Hesen 
îrandost, Husên Kartal, Helîm 
Yusif tevlî bûn. 

Di festîvalê de gelek mijarên 
wek “ Wêjeya Êzîdîyan"," Nasan- 
dina Pirtûkan", Çîrok", “Wêjeya 
zarokan", “Helbest" û “ Weşanên 
Kurdî" hatin niqaş kirin û nir- 
xandin, nivîskaran berhemên 
xwe yên nû pêşkêş kirin. 

Pêçiyên biçûk 
kirinên mezin! 


Li gor lêkolîneke sala 2006'an ; li kuçe û 
kolanên bajarê Amedê bêtirî 3 hezar 
zarok dixebitin. Lê tê texmînkirin ku ev 
hejmar li gor îsal ji 5 hezarî zêdetir be. 


BawerÇem Amed 

J i ber koçberî, bêkarî û xizaniyê 
li Amedê bi hezaran zarok li ku- 
çeyan dixebitin. Li gor agahiyên 
fermî li kuçeyan 3 hezar zarok di- 
xebitin, lê tê texmînkirin ku ev 
hejmar li ser 5 hezar zarokî ne. 


Li gor lêkolîneke Midûriyeta 
Xizmetên Civakî ya Bajarê Amedê 
ku di 2006'an de kiriye, li kuçe û 
kolanên Amedê 3 hezar û 302 
zarok dixebitin, lê tê texmînkirin 
ku li gor sala 2010'an ji 5 hezarî 
zêdetir zarok li kuçeyan dixebitin. 
Kesên ku li kuçeyên Amedê bige- 


Li ber derê gelek mizgeft, kum- 
bet, dêr û ziyaretgehan jî bi 
dehan zarok parsekî dikin. 
Carna jî ji westiyanê li ser kuçe- 
yan xew pê dikeve. 

rin, wê bibînin ku li serê her ku- 
çeyê, li ber her qehwexaneyê û li 
derdora her mizgeftekê bi dehan 
zarok desmal, simît û dew difri- 
şon. Hinek ji wan pêlavan boyax 
dikin û hin jî li ser sergoyan kar- 
ton berhev dikin. Li ber derê 
gelek mizgeft, kumbet, dêr û ziya- 
retgehan jî bi dehan zarok par- 
sekî dikin. Herwiha li bazarên fêk 
û sewzeyên Amedê bi dehan 
zarok bi erebokên destan li nava 
bazar digerin û bi bedêla 1 TL'î 
poşetên fêkî û sewzeyan dibin 
malên kirîgeran. 

Betalî zarokan dide 
xebitandin 

Ji ber ku li Amedê kargeh, kar- 
xane, pîşesazî û bazirganî bi pêş 
neketiye û dewlet wek her baja- 
rên Kurdistanê evder jî bi zane- 
bûn li paş hiştiye, peydakirina kar 
pir zor e. Kesên ku dixebitin jî bi 


awayekî demsalî yan di înşeatan 
de yan di barkirina xaniyan de 
hemalî dikin yan jî salê 3 mehan 
diçin li Behra Reş û Anatoliya 
Navîn de di karûbarên findiq û 
berhevkirina pembo de dixebi- 
tin, ji ber vê yekê zarokên ku li 
kuçeyan dixebitin, hem xerca- 
niya xwe ya dibistanê derdixin û 
hem jî debara mala xwe dikin. 

Rojê 3 TL qezenç dikin 

Li gor statîstîkên Midûriyeta 
Xizmetên Civakî ya Amedê, ji sedî 
60'ê zarokan rojê 3 TL qezenç 
dikin û ji sedî 85'ê zarokan pere- 
yên ku qezenç dikin didin diya 
xwe. Li gor heman lêkolînê ji sedî 
97'ê zarokên ku li kuçeyan dixe- 
bitin keçik in û herî zêde jî zaro- 
kên Taxa Rezan li kuçeyan 
dixebitin. 

Heman çîrok: Leşkeran 
gundê me şewitand 

Aliyên hevpar ên van zarokan 
yek e; valakirina gundan, nifûsa 
zêde ya li malê û xwedî dê, bav, 
bira û xwîşkên betal. Yek ji van 
zarokên ku li kuçeyan karton ber- 
hev dike Azad Çalişkan e. Ew 12 
salî ye û diçe pola 7'an a dibistana 
seretayî. Danê sibehê karton ber- 
hev dike û danê nîvro jî diçe di- 
bistanê. Li gor gotina Çalişkan, ji 
ber ku tim dixebite destê 
wî bi deterjanê jî paqij 
nabin û hin zarokên 


dewlemend henekê xwe pê dikin. 
Ev pir zora wî diçe. Azadê 12 salî 
ku birayê herî biçûk ê 4 xwîşk û 3 
birayan e, çîroka xwe ji Rûdawê 
re wiha vegot: "Gundê me li Licê 
bûye, lê min qet nedîtiye. Rojekê 
eskeran avêtine ser gund û hemû 
gund şewitandine. pismamekî 
min ji aliyê eskeran ve hatiye kuş- 
tin, lê ez hêj wê çaxê nehatime 
dinyayê. Xaniyê me kirê ye, li 
malê tenê ez û meta min dixebi- 
tin. Em ji cejnê heta cejnê li tama 
goşt dinêrin. Carna cînarên me 
yên dewlemend qurban serjê 
dikin, hinek goşt ji me re tînin." 
Çalişkan, da zanîn ku ew ji 8 sa- 
liya xwe de li kuçeyê dixebite û 
ew dixwaze di dahatûyê de bix- 
wîne û bibe doktor. 

Yek ji zarokên ku li sergoyan di- 
xebite jî Hebûnê 7 salî ye. Wî îsal 
dest bi dibistana seretayî kiriye. 
Hebûnê biçûk ku çîroka xwe ji roj- 
nameya me re got, diyar kir ku ew 
ji Pîranê ye û bi qasî ku ji diya xwe 
hîn bûye, gundê wan jî ji aliyê 
dewletê ve hatiye valakirin. Ew jî 
weke hemû zarokên kuçeyan ji bo 
debara mala xwe dixebite. He- 
bûnê biçûk ku dixwaze di daha- 
tûyê de bibe mamosteyê zazakî, ev 
tişt gotin: "Birayekî min ê seqet 
heye. Ez tenê ji bo wî dixebitim. 
Ku ez jî nebim, pereyê bavê min û 
birayê min têrî malê nakin. Ji 
ber vê yekê heta birayê min 
sax nebe, ez ê bixebitim." 


Kirasên Ereban Hewlêrê dagîr dikin 


Barzan Mihemed Mewlêr 

H er gava Aram Ebdulwahid 
(26) diçe mizgeftê kirasekî 
spî li xwe dike û eşkere dike ku ne 
tenê ji bo mizgeftê, lê pir caran li 
malê jî kiras li xwe dike: "Cilekî 
havînî ye û hênik e, pir caran pê 
derdikevim derve." 

Bi hinceta germê, li bajarê 
Hewlêrê lixwekirina kirasê Ere- 
ban ku jê re dibêjin (Dişdaşe) 
zêde bûye û firoşgehên van cilû- 
bergan amaje didin ku firotina 
Dişdaşan roj bi roj zêde dibe. 

Aram diyar dike li gor wî asayî 
ye Dişdaşe li xwe bike: "Ji ber ev 
du sal in li xwe dikim û şerma 
min şikestiye." Lê li gor wî şerm e 
cilê Kurdî li xwe bike: "Ji ber ku 
ev demeke zêde ye min cilê Kurdî 
li xwe nekiriye, li gor min şerm e 
wan li xwe bikim." 


Ebdulreqîb Yûsiv ku dîrokzane 
û giringiyeke zêde dide kelepora 
neteweya xwe, kesên ku Dişda- 
şan li xwe dikin şermezar dike û 
dibêje: "Kurdê ku Dişdaşe lixwe 
bike, girêdana wî li gel neteweya 
wî nîne û resenatiya xwe ji dest 
daye." Navborî lixwekirina kiras 
bi meselokeke îbin Xeldûn ve girê 
dide dema dibêje 'bêhêz cilê bi- 
hêzan lixwe dikin' û dom dike: "Li 
vir Kurd cilên xwe yên xweşik 
bêhêz dibîn in û cilên Erebî li ser 
wan ferz dikin. Ev xaleke lawaz a 
Kurdan e û ger wiha bidome cilên 
Kurdî namînin." 

Dişdaşe cilekî resen ê Erebî ye 
û bi piranî rengê wî spî ye, carnan 
neqiş li ser tên xemilandin, ku di- 
şibe Maksî (Cilê jinan ê navmalê). 
Aram dibêje: "Dema yekem car ez 
hatim derve, hinek hevalên min ji 
min re gotin ev Maksî (kiras) ê 


jinan e, ji ber çi te lixwe kiriye, lê 
dû re wan jî li xwe kir." 

Hinek terziyên bajarê Hewlêrê 
ji ber ku bazara cilên Kurdî berbi 
lawaziyê diçe û ciwan pir kêm ji 
bo kirîna cilên Kurdî berê xwe 
didin wan, niha hinek ji wan Diş- 
daşan didirûn. Ednan Ehmed 
(35) ku terziyekî Hewlêrê ye dide 
zanîn ku heftane 3 Dişdaşan di- 
dirû: "Piraniya kesên didirûn 
ciwan in û niha Dişdaşe bûye 
moda ciwanan." 

Dirûtina cilên Kurdî li ba terzi- 
yên Hewlêrê bi 45 hezar Dînaran 
e û zêdeyî 6 demjimêran dirêj 
dike heta amade bibe, lê di nav 
nîv demjimêrê de Dişdaşek xilas 
dibe û nirxê dirûtina wî jî 15 
hezar Dînar in. Ednan destnîşan 
dike ku di destpêkê de zêdeyî 10 
mehan bû, Kurdek jî nedihat ji bo 
dirûtina Dişdaşe, tenê Ereb diha- 


tin: "Lê niha Kurd ji 
Ereban bêtir diki- 
rin." 

Teha Ezîz (28) 
ku pir caran bi 
Dişdaşe derdi- 
keve derve, se- 
demê lixwekirina 
wî kirasî bi wêya 
ve girê dide ku li 
xwendingehê cilê 
Kurdî lê hatine qede- 
xekirin, lê ev jî hince- 
teke lawaz e ji bo 
lixwekirina Dişdaşe: 
"Dema xwendekar 
bûm cilên Kurdî li me 
qedexe kirin û ji wê 
demê heta niha min 
cilên Kurdî lixwe neki- 
riye û niha li gor min 
şerm e bi cilên kurdî 
herim derve." 


Firoşkarên Diş- 
daşan li Hewlêrê 
dibêjin ku roj bi 
roj kiryarên wan 
zêde dibin. New- 
zad Nûreddîn li 
ber deriyê başûrê 
kelehê çend Diş- 
daşe bi dîwar ve 
daleqandibûn û difi- 
rotin: "Berê xelkê 
Dişdaşe tenê ji bo za- 
rokên xwe dikirîn, 
dema ew sinet diki- 
rin, lê niha bûye 
mode û mezin û 
biçûk li xwe dikin." 

Nûreddîn ku berê 
cilên Kurdî difirotin, 
wiha axaftina xwe qe- 
dand: "Heta niha min 
nedîtiye Erebek cilên 
Kurdî bikire." 

Tendirustî 


Miftiyê Cîhadê yê Selefiyan Ebû Beşîr Tertûsî: 

Ey Kurdên Iraq û Sûriyê, 
jiyana we ligel me nabe! 


Hewlêr (Rûdaw) - Miftiyê Cîhadê 
yê Selefiyan, Ebû Besîr Tertûsî, di 
nameyeke verkirî de ji bo Kurdan 
bi navê 'Peyvek ji bo Kurdan bi 
giştî û bi taybetî Kurdên îraq û Sû- 
riyê' helwesta xwe ya Wehabî der- 
barê Kurdan de diyar dike û ji bilî 
gefxwarinê, dibêje: “Di nav me de 
û ligel me mafê we yê jiyanê tune, 
ji bilî şer û dijminatiyê hûn tiştekî 
din ji Misilmanan nabînin." Pispo- 
rekî Îslamî jî dibêje: "Hejmareke 
îslamiyên radîkal hene û ji Kurdis- 
tanê agahiyên şaş didin Tertûsî." 

Di nameya Tertûsî de wiha ha- 


tûsî kir û got: "Tertûsî mirovekî 
xwedan saykolojiyeke radîkal e, 
wî ji bilî xwendina çend nameyên 
olî, ti şarezayeke wî derheqê olê 
de tune." 

Tertûsî di gotarekê de bi navnî- 
şana "Helwest û biryardan li ser 
Saddam Huseyîn" Misilmantiya 
wî diparêze û dibêje: "Xwedê li 
gunehên wî bibore." Herwiha di 
gotareke din de ku hefteya borî 
belav kiriye, dibêje: "Saddam bi 
Misilmantî mir, xwedê wî efû bike 
û wî bixe beheşta xwe. Nabe ji 
Saddam re bê gotin kafir, Saddam 


Serokê Kombenda Hizra Îslamî: Hejmareke îslamiyên radîkal 
li Kurdistanê agahiyên şaş didin Tertûsî 


tiye nivîsandin: "Me zaniye ku bi 
sivikatîpêkirin û şewitandinê, 
destirêjiya we ya li ser kitêba 
xweda dubare dibe, ji bilî gotar û 
daxuyaniyên we yên netewî yên 
kîndar ku li ser nenaskirina 
xwedê, derxistina dubendiyê, dij- 
minatiya îslamê û xelkê wê hatine 
nivîsandin." 

Ebû Besîr Tertûsî ku navê wî 
Ebdulmunîm Mistefa Helîm e, di 
sala 1959'an de li Sûriyê, bajarê 
Tertûs jidayik bûye, jina wî Filis- 
tînî ye û ji sala 1980'an ve li der- 
veyî Sûriyê dijî û wek miftiyê 
Cîdahiyên Selefî tê naskirin. 

Pisporê Îslamî, Erefat Kerem, ji 
bo Rûdawê behsa kesayetiya Ter- 


ji ber êşên xwe, gelek gunehên 
xwe ji nav birine." 

Navborî di nameya xwe de ji bo 
Kurdên Sûriyê û îraqê dibêje: "We 
dijminatiya netewa Ereb û nete- 
wên din kir, ji radîkalbûna we 11 
ser netewa Kurd hûn bûn birayên 
şeytan. We ji bo serxistina nerîna 
xwe ya radîkal derbarê gelê xwe 
de, dijî îslam û xelkên wê, şarista- 
niyet û dîroka wan şer ragihand. 
Hûn bûn alîgirên Xaçperestan li 
dijî îslamê û Misilmanan, we pişta 
xwe bi wan girêda û rêya dagîrki- 
rina xelk û welatê xwe ji wan re 
hêsan kir, di vê serdema ku tê de 
dijîn, hûn piştevaniya radîkalbûna 
netewî ya bêmirês a Kurdî dikin." 


Di beşeke din a nameyê de tê: 
"Di xeleka herî dawî ya kîna we ya 
li dijî îslamê û Misilmanan de ku 
hûn datînin ber çavên me, destdi- 
rêjiya we ya eşkere û dubarebûyî 
ye li ser kitêba xweda. Bi vê hûn ji 
me û tevahiya Misilmanan re di- 
bêjin ku: pirsgirêka we ligel ki- 
têba xwedayê mezin û îslamê ye, 
lê ne ligel netewa Ereb wek hûn 
dibêjinn û vedişêrin." 

Serokê Kombenda Hizra Îslamî, 
Erefat Kerem, nerînên xwe yên 
derbarê nameyê de wiha tîne 
ziman: “Komek ji îslamiyên radî- 
kal zaniyariyên şaş û dûrî rastiyê 
li ser rewşa Herêma Kurdistanê 
didin Tertûsî û ew jî bilez fetwa- 
yên xerab derdixe û ênş dike ser 
gelê Kurd. Ev jî ji bo têkdana nav- 
dariya Kurdan tê bikar anîn, ji ber 
ti agahiyên wî derbarê netewa 
Kurd de nînin.” 

Tertûsî di dawiya nameya xwe 
de êrişê dibe ser Kurdan û Misil- 
manan li wan germ dike û dibêje: 
"Ger eşkere radîkaliya Kurdî îlan 
bikin, alîgiriya kafiran bikin, dij- 
minatiya bawerî û bawermendan 
bikin, bibin alîgirên bêolî û komu- 
nîzimê, li dijî bawerî û xwedape- 
restiyê bin, ez bi awayekî eşkere ji 
we re dibêjim ku jiyana we di nav 
me û ligel me nabe û ji aliyê hemû 
reng û neteweyên Misilmanan, 
hûn ji bilî şer, dijminatî û kînda- 
riyê tiştekî din nabînin. Hûn bê îs- 
lamê, ne tiştek in û xweşiyê ji 
jiyanê nabînin." 


Li Hewlêrê yekem dikana firotina kûçikan hat vekirin 



Hewlêr ( Rûdaw) - Bo cara 
yekem dikaneke firotina teyrik û 
ajelan li bajarokê Eynkawa yê 
ser bi bajarê Hewlêrê hat veki- 
rin, ku seyên Amerîkî jî lê tên fi- 
rotin. Xwediya dikanê jî dibêje 
ku ew mehane segekî difiroşin. 

Jenny Terasola ku jineke Ne- 
palî ye û xwediya dikana ajelan e 
bo Rûdawê diyar kir ku li dikana 
wê se, papaxan û masiyên Ame- 
rîkî tên firotin û nirxê her segekî 
400 dolar e. Kûçikên vê dikanê li 
Amerîka tên xwedîkirin û heta 


firoşkar daxwaza wan nekin li 
Kurdistanê bo vir nayên şandin, 
ji ber li vir firotina seyan qedexe 
ye: "Em mehane seyekî li Kur- 
distanê difiroşin. Ew ji Amerîka 
bi rêya Kiwêtê bo Kurdistanê tê 
şandin û digihe destê xwediyê 
xwe." 

Jenny dibêje firotina kûçikan li 
Amerîka û Nepal normal e û xelk 
kûçikan li malan xwedî dikin: "Ji 
ber ev se paqij in û xwediyên 
wan li mal bo wan zêde zehmeti- 
yan nakişînin." 


Nexweşiya Şekir (Diabetîk) 


N exweşiya şekir bi navê din dîa- 
betîka rê li ber gelek ne rehe- 
tiyan vedike. Sedema vê nexweşiyê 
ew e ku pankreas bi temamî nikare 
însulîn çêbike an jî kêm çêdike. 

Dema însulîn çênebe ew şekirê bi 
rêya xureka ku dibe biçe wan huc- 
reyan, nikare biçe. Dema ku hucre 
kêmaniya şekir dikşîne, di heman 
demî de di xwînê de li gor pêdiviyê 
zêde çêdibe.Wextê di xwînê de 
şekir pir bilind bibe ev yek dibe se- 
dema jehrîbunê û hemû hucreyên 
bedenê tên texrîb kirin. Nexweşiya şekir bandora neyînî li çav, dil, 
mejî, gurçik û sîstema damaran jî dike. Li Cîhanê 200 milyon nexwe- 
şên dîabetîka hene û her diçe ev nexweşî zêde dibe. 



Dr.Nader Tohîi 


yaxwîn 


Nexweşiya şekir ji çi çê dibe? 

Dr.Nader Tohîdî Sardaşt: Pêwîstiya xwînê hertim bi mîktarek şekir 
heye (glikoza). Însulîn di gera xwînê de û birina glukoza ya ji bo huc- 
reyan berpirsyar e. Însulîn hormoneke ku ji hêla Pankreas ve tê çêki- 
rin. Glukoz di hucreyan de ji bo jiyana rojane hêza bingehîn e. Dema 
ku ev bi karê xwe ranebe wê demê nexweşiya şekir xwe nîşan dide. 

Çend şêweyên diabetîka heye ? 

Du şêweyên nexweşiya şekir hatine tespît kirin. Tîpa 1 jê re tê 
gotin Mellîtus, beden enerjiya xwe ji xurekê bingehîn werdigire. 
Dema ku hucreyê Beta xirab dibin ji bo ku ev xurek bên miştin û 
hurkirin, bêguman pirsgirek çêdibe; ji bo wê jî girîngî bi glikozê 
heye, tîpa yekemîm ji sedî sed ji kêmbuna însulîn çêdibe. Wextê 
pankreas ew însulîna pêwîst çênake, pankreas jî hucreya beta tex- 
rîp dike. Ev taxrîpkirin ku gihişt ji sedî 80, wê demê nîşanên nex- 
weşiyê derdikevin. Di dema zarokatiyê de ji sedî 10 dibe ku virus 
girtibin; piştî wê ji temenê 3-15 bi wan re tê xuyakirin; ji sedî 90 
bi kesên têgihîştî yên temenê 25- 40 ji ber kêmbuna însulîn çêdibe. 
Di dêmbuna însulîn de li hember hormonê hişyariya hucreyê kêm 
dibe. Însulîn bi karê xwe ranabe û hucreya beta însulîn çênake; 
hingê şekirê ku pêwîst e ji bo ku nikare biçe hucreyan, rêjeyek pir 
bilind di tevgera xwînê de dimîne. 


Mêlaka Reş 
Pankreas 



Mide 


Glîkoz di Mêlaka 
Reş de Kom dibe 


j Roviya Zirav 


Însulîn ji Pankreas 
cuda dibe û diçe gera 



Nîşanê nexweşiya şekir çi ne ? 

Pir li ser hev derketina destava biçuk, tênbunek pir zêde, bê halî 
û westiyayî, zêde kîlo dayîn, hisê birçîbunê, lihevketina mîdê, verî- 
şandin, bîhnçikandina zêde, pir zu înfeksiyona rêya destava biçuk 
girtin, jin ji çila qut dibin çerm zuha dibe û dixwirî, bîrîn pir dereng 
rehet dibin. 

Saykologiya mirovê nexweşiya şekir çawa ye? 

Ji ber ku pêwist e hate dawiya jiyana xwe di bin konrolê de bin û 
dermana bikarbînin ev yek bandorek neyênî li ser tenduristî û say- 
kologiya wan kesan dike. Ew kes dibe hertim derman û însulin big- 
rin, ev yek li ser organên din jî bandor dike û bedena wan 
diwestîne. Ew kes gelek hasas dibin. Dibe ku malbat û nasê wan ji 
wan re bibin alîkar. Bi giştî çareseriya nexweşiya şekir tune, lê bi 
rêya derman û însulînê mirov dikare bixe bin kontrolê. Berî hertiştî 
kesê nexweş dibe ku ew bixwe li xwe pir miqatebe, divê kîloyên 
xwe yê zêde kêm bike, spor bike û diyet jî bike. 

Amadekirin: Zelal Çelîk 

*Dr. Nader Tohidi Sardaşt pijîşkêgiştîye, ji Rojhilatê Kurdistaneye 
û niha li Almanyayê dijî. 

Aborî 


Rûdaw I Hejmar 65 


Veberhênerên biyanî texmîna girêbestan dikin 



Hewlêr - Roja 27'ê îlona 2010'an pêşangeha taybetîya bi navê “Proje-îraq-2010" bi beşdariya 300 şîrketên ji se- 
ranserê cîhan û Herêma Kurdistanê li Hewlêrê hat lidarxistin û 4 rojan dom kir. 

Rêvebirê Pêşangeha Navnetewîya Hewlêrê LetîfArif, ji bo Rûdawê got: “Pêşangeh bi armanca kişandina zêdeti- 
rîn şîrketên biyanîji bo Herêma Kurdistanê vebûye, ji ber ku pêşxistina Herêma Kurdistanê pêwîstî bi îmkanên 
wan heye." Şîrketên beşdar jî dibêjin ku xelk bigiringîpêşwazî li berhemên wan dikin û ew texmîn dikin ku girê- 
bestên bazirganî îmze bikin,ji ber ku li Kurdistanê proseya avedankirinê pirxurt e. 




Hewlêr (Rûdaw)- Wezareta Sa- 
manên Xwezayî ya Hikûmeta He- 
rêma Kurdistanê ragihand ku 
daxuyaniya hevbeş a Wezîrê 
Enerjiyê yê Tirkiyê û Wezîrê Pet- 
rolê yê îraqê derbarê rênedayîna 
şandina derve ya gaza xwezayî ji 
Herêma Kurdistanê bêyî razî- 
bûna hikûmeta îraqê, bê nirx e û 
bandorê li ser lihevhatina ku berê 
ligel şîrketa RWE ya Alman ji bo 
şandina gaza xwezayî bi rêya hêla 
Nabucco îmze kiriye, nake. 

Bersiva Wezareta Samanên 
Xwezayî piştî eşkerekirina vê ra- 
gihandina hevbeş tê ku roja 19 
îlona 2010'an di navbera Wezîrê 
Petrolê yê îraqê, Husên Şehris- 
tanî, û Wezîrê Enerjiyê yê Tirkiyê, 
Taner Yildiz, hat îmzekirin ji bo 
dirêjkirina peymana şandina pet- 
rola xam a îraqê bi rêya Tirkiyê 
ku di sala 1973'an hatiye îmzeki- 
rin. Li gor vê daxuyaniyê, Tirkiye 
ti lihevhatinekê di warê gaz û pet- 
rolê de bêyî razîbûna Bexda îmze 
nake. 

Dibe armanca vê ragihandina 
hevbeş, pûçkirina lihevhatina Hi- 
kûmeta Herêma Kurdistanê ligel 
şîrketa RWE ya Alman be. RWE 
yek e ji hevbeşên Konsotyum 'şir- 
ketên cîbicîker ên projê Nabuçco', 
wê di 28'ê Tebax a borî de pey- 
maneke alîkariyê ligel Hikûmeta 


Herêma Kurdistanê mor kir ji bo 
ku di dahatûyê de gaza Herêma 
Kurdistanê bi hêla Nabucco ve 
girê bide, lê Wezareta Petrolê ya 
îraqê ragihand ku ev lihevhati- 
neke pûç e û hikûmeta îraqê bi cî- 
bicîkirina bendên wê ve girêdayî 
nabe. 

Wezîrê Enerjiyê yê Tirkiyê 
Taner Yildiz di serdana xwe ya ji 
bo Bexdayê de, daxuyand ku Tir- 
kiye hewl dide ku lihevhatinekê 
ligel Hikûmeta îraqê ji bo şandina 
gazê bi rêya hêla Nabucco ve 
îmze bike, lê cîgirê Wezareta Pet- 
rolê ya îraqê, Mutesem Ekrem, ji 
bo Rûdawê red kir ku jêrxaneya 
îraqê ji bo karekî bi vî rengî 
amade be û got: "Hê jêrxaneya 
aborî ya îraqê ne amade ye, li 
îraqê hê elektrîk tune." 

Projeya Nabucco, di nav çend 
şîrketên mezin ên Ewrûpî û Tirk 
de projeyeke hevbeş e ku perên 
wê ji aliyê YE tên dabînkirin û bu- 
hayê xerciyên wê wek 11 milyar 
Dolaran tê texmînkirin û biryar e 
heta sala 2014'an bidawî bibe. 
Proje tevî ku wek jêdereke alter- 
natîf a gaza Rûs tê dîtin ku heta 
niha jî bazara gaza Ewrûpî mono- 
pol kiriye, lê Serokê Projeyê, Re- 
inhard Mitchek diyar dike ku 
Nabucco ne alternatîfa gaza 
Rûsya ye û tenê dikare ji bo Ew- 


Rawêjkarê Wezareta Samanên Xwezayî 

Lihevhatina Bexda i 
Enqere bê nirx e 


Hewlêr (Rûdaw) - Piştî ku Tir- 
kiyê di Adara borî de konsulxa- 
neya xwe li Hewlêrê vekir, ji 
destpêka vê mehê ve Konsulxa- 
neya Tirkiyê li Hewlêrê dest bi 
dayîna vîzeyê ji bo welatiyên He- 
rêma Kurdistanê kiriye. Hat ra- 
gihandin ku vîzeya Tirk belaş e û 
ne bi rêya şîrket û grûpan, lê ra- 
saterast bi rêya konsulxaneyê tê 
dayîn. 

Beşa Îdarî ya Konsulxaneya 
Tirkiyê li Hewlêrê ji Rûdawê re 
got "wek ku me berê soz dabû, 
me dayîna vîzeya Tirk ji l'ê Cot- 


meha îsal ji bo hemû hevwelati- 
yên ku dixwazin serdana Tirkiyê 
bikin destpêkir. Me ji bo vê xiz- 
metê karmendên pêwîst amade 
kirine û konsulxane amade ye ji 
bo pêşwazîkirina hevwelatiyan.'' 

Konsulxaneya Tirkiyê li 
Hewlêrê: Vîze belaş e 

Ji bo ku kesek nikaribe bazir- 
ganiyê bi vîzeyên Tirk bike û 
pere ji welatiyan bistîne, pêwîst e 
hevwelatî rasterast serdana kon- 
sulxaneya Tirkiyê li Balaxaneya 



rûpa di zêdekirina çavkaniyên 
gazê de hevkarî bike ku her diçe 
pêdiviyên wê zêde dibin. 

Navborî ji bo CNN ragihand ku 
di 10 salên dahatû de bi rêya hêla 
Nabucco hêza şandina gazê ji we- 
latên derya Qezwên ji bo Ewrûpa 
digihe 31 milyar metroyên sê- 
goşe û pêwîstiya Ewrûpa bi gaza 
xwezyî ji 150 heta 200 milyar 
metroyên sêgoşe dibe. Bi vê watê 
jî, projeyê din wek hêl şîn a 2a 
Rûsya û gaza îranê jî ji bo Ewrûpa 
her pêwîst in. 

Serokê projeyê Nabucco got ku, 
rewşa siyasî diguhere û prensî- 
pên siyasî bi awayekî pêş dikevin 
ku rê li ber hevkariyeke bazirganî 
di navbera îran û YE de vedikin. 

Îhtîmal a wêya jî bihêz e ku Ko- 
mara Îslamî ya îranê ji dêlva Ew- 
rûpa berê xwe bide Çînê ku niha 
gotûbêjeke bi vî awayî di navbera 
Îranî û Çîniyan de heye. Ev tirs û 
dûdilî jî ku hevrikiyê li navçê 
peyde kiriye û pisporên aboriyê 
wê wek "şerê boriyan" bi nav 
dikin. 

Rawêjkarê Wezareta Samanên 
Xwezayî, Elî Hisên Belo, ligel 
wêya nûkirina lihevhatina nav- 
bera îraq û Tirkiyê ji bo 15 salên 
din ji ber bidawîhatina dema ya 
kevin wek tiştekî rûtîn wesif dike 
, lê ji bo Rûdawê got: "Tiştê me 
dilgiran dike û li gor me berevajî 
destûrê ye, zêdekirina hinek 
xalên wê ye ku ne di desthilata 
Wezîrê Petrol a îraqê û Civata 
Wezîran de ne." 

Elî Belo ku di gera borî ya par- 
lamenê îraqê de serokê lîjneya 
gaz û petrolê bû, derbarê daxuya- 
niya hevbeş a navbera Şehristanî 


û Taner Yildiz de, got: "Ji bilî dija- 
yetîkirina Kurdan ne tiştekî din e. 
Ev mijar bi yasa gaz û petrolê ku 
hê reşnivîs e û divê ji aliyê Parla- 
menê îraqê bê pesendkirin, tên 
çareserkirin." 

Belo da zanîn ku ti bandora vê 
daxuyaniyê li ser peymana nav- 
bera Herêma Kurdistanê û şirketa 
RWE de nake û got: "Xalên rêkef- 
tinamê di warî yasayî de bê nirx 
in, ji ber hikûmeta niha ya îraqê 
hikûmeta meşandina kar e û ni- 
kare peymanên navdewletî îmze 
bike. Ev rêkeftin sererastkirina 
peymaneke kevintir e ku pêwîst e 
bi rêya proje yasayekî ji Civata 
Wezîran pêşkêşî parlamen bê 
kirin û parlamen pesend bike û dû 
re dibe tiştekî yasayî û destûrî." 

Herwiha navborî ron kir, heta 
şirketa RWE karê xwe bike 4 sal 
pêwîst in û li gor peymana ligel 


Herêma Kurdistanê kiriye, karê 
xwe di çend qonaxan de dike: "Di 
qonaxa yekem de, gazê ji bo hun- 
dirê Herêma Kurdistanê dabîn 
dike û dû re gaza ku ji pêdawîs- 
tiya Herêma Kurdistanê zêde be, 
bi rêya hêla Nabucco bişîne 
derve. Yanî 4 salên din ji bo şan- 
dina vê gazê pêwîstî ne û heta wê 
demê ti giraniya vê peymanê çê 
nabe, ji bilî ku Parlamenê îraqê 
pesend bike." 

Elî Belo herwiha ragihand: "Ar- 
manca vê daxuyaniyê tirsandina 
şirketa RWE bû. Şehristanî di- 
zane ev ne di desthilata wî de ye. 
îraqê berê jî guşar xistibûn ser vê 
şirketê, lê hikûmeta Almanya bi 
awayekî eşkere bersiva îraqê 
daye ku ev karê şirketan e û ew 
wek hikûmetê di van karan de 
desttêwerdanê nakin." 


Li Hewlêrê dayîna vîzeya Tirkî destpêkir 


Stêr Grûb li kolana Gulan a Hew- 
lêrê bikin. 

Konsulxaneya ragihand ku ji 
bo wergirtina vîzeyê pêwîst e 
hevwelatî serdana konsulxaneyê 
bikin, wêne û paseportên xwe jî 


bînin, ji bo ku forma taybet a 
wergirtina vîzeyê bistînin. 

Beşa Îdarî ya Konsulxaneya 
Tirkiyê ji bo serlêdana vîzeyê for- 
mên pêwîst bi zimanên kurdî û 
tirkî amade kiriye û piştî demeke 
kin hevwelatî wê bikaribin ji ser 
malpera konsulxaneyê jî forma 
wergirtina vîzeyê bidest bixin. 


i 

Fealîyetanê "Zazaciyan ra 

Nimuneyêko Balkêş! 


Bîlal Zîlan 


A nsîklopedîya xosere Wi- 
kipedia rewna ra tora în- 
ternetî ser o fealîyet de ya. 
Tayê merdiman na ansîklo- 


pedîye de qismê zazakî zî 
akerdo la alfabeya kurdkî nê- 
şuxulnenê. 

Qismê zazakî yê Wikipedia 
de bîyografîya Ehmedê Xasî 
(1) û Mewlidê (2) ey ke we- 


Orijînal: 

Oiijinal TraiifkrHbr 

Terrain bi s'ir-içtiçi rilEwlidê- Kirdi. 


T+ -Jî \ 


“■■TH a ■ 

Elimedê Xasi 


WekIfedIyA 

- vjII-H r.-r.j Xlll IfOMM . 

i *Hy ,j b_.b..-,Ji IV,r4 


■, -C r T , "- l- X'J-.r"^*.." j 

J —!T- 'i 





-« J V 



Tfihrifnt: 

TiarHKrtb. rmam Dlwr^thi 

MffltfkV: ?nrnk~ h; rçr n lcr-T 


HHH 

T;tuc«*. T-«.T.+T. b hnjjJil ** 

L^h.'jIP 7i?Bk'hJ P irr^-k>- Ir r r 

0 W*t**tf n.h. 

■o'tyVv.t Kkii & **IE 

rTiiwH ■'.■■I h-t.v*- ri înnr.l hM 
W i? G- 'W«i" 

few [^yM- I-J IHU '.'h-y' L-f-nWl 


şanîyayê, verê cû her di 
metnî zî, yanî metnê bîyo- 
grafî (3) zî transkirîpsîyonê 
Mewlidê Kirdî (4) zî hetê 
Roşan Lezgînî ra amade 
bibîy û keyepelê Zazakî.Net 
de weşanîyabîy. 

Tayê merdiman nê her di 
metnî keyepelê Zazakî.Netî 
ra iktîbas kerdê û keyepelê 
Wikipedia qismê zazakî de 
weşanay. La çi heyf ke zaf 
hetan ra texrîb kerdê. 

Hema sere de çimeyo ke nê 
metnî û resmê rîpelan ci ra gi- 
rewtê nênuşto. Nameyê ama- 
dekerdoxê qismê "bîyografî" 
û transkrîbekerdoxê metnê 
Mewlidî zî nênuşto. Qismê 
Mewlidî de herinda resmê qa- 
paxa kitabê Xasî de yê Bîyîşa 
Pêxamberîya Osman Efendîyê 
Babijî nawito. 

Alfabeya kurdkî bedilnaya. 
Bitaybetî herfa "î” ya kurdkî 
sey 'T û herfa 'T ya kurdkî zî 
sey 'T bedilnaya. 

La texrîbato tewr gird muh- 


tewaya metnê orîjînalî yê Xasî 
de bîyo. Ehmedê Xasî tewr tay 
tîya ra 111 verê cû rîpelê pe- 
yênî yê kitabê xo de ey bi xo 
wina nuşto: "Temam bi viraş- 
tişê Mewlûdê Kirdî..." Xora 
resmê rîpelê orîjînalî de bi al- 
fabeya erebkî îbareyê (Mew- 
lidê Kirdî) nuşte yo, ê ke 
bêşênê erebkî biwanê, nê îba- 
reyî vînenê. La merdimanê ke 
no kar kerdo, no îbare tadayo 
kerdo "Mewlidê Zazakî". 

Seba ke merdim 
"zazacî”yan; mentiq û nîyetê 
înan, exlaq û kerdenanê înan 
nêzdîye ra bivîno û bişi- 
nasno, no gure nimuneyêko 
balkêş o. 

(1) http://diq.wikipedia.org/wiki/ 
Ehmed%C3 %AA_Xasi 

(2) http://diq. wikipedia. org/wiki/ 
Mewl% C4%Bld%C3 %AA_ Nebi 

(3) http://www.zazaki.net/haber/ 
ehmed-xas- 93. h tm 

(4) http://www. zazaki.net/haber t / 
mewlid-neb-y-ehmed-xas-57.htm 


Cinsê neba- 
tan tehluke 
deyê 


G oreyê netîceyê cigêra- 
yîşan ra, dinya de her 
panc tewiranê nebatan ra 
yew tehluke de yo. 

Cigêrayîş û tehqîqê ke 
serektîya Baxçeyê Botanîkî 
yê Qralîya Îngilîstanî de vi- 
razîyayê, tesbît bîyo ke 
nika dinya de 380 hezar 
tewir nebatî estê. La netî- 
ceyê fealîyetanê însanan 
de her panc tewiran ra 
yew rî bi rîyê tehlukeyê 
vindîbîyayîşî yo. Cigêra- 
yoxî raporê xo de danê za- 
nayene ke tehlukeyo tewr 
gird, seba peydakerdişê 
hêgayanê zîretî çinkerdişê 
daristanan o. 

Pisporo îngilîz Prof. 
Stephen Hopper na babete 
de vano, "Tewiranê neba- 
tan ra se ra 22 tehlûkeyê 
vindîbîyayîşî de yê. Nînan 
ra qismêk merheleyêka 
krîtîke de yê. Ma nêşênê xo 
rê ronişin û temaşeyê vin- 
dîbîyayîşê nebatan bikerin. 
Dinya de kerreyê bingehînî 
yê heyatî nebat ê.” 

Goreyê xebera ke BBC 
weşanaya, raporê cigêrayo- 
xan do konferansa zaftewi- 
rîya bîyolojîkîye de ke hetê 
Yewîyîya Neteweyan ra Ja- 
ponya de virazîyêna muna- 
qeşe bibo. Konferansa ke 
Japonya de virazîyêna de 
yeno plankerdiş ke seba 
pawitişê candaran do he- 
defê neweyî tesbît bibê. 


Kurdîstanê Başûrî de 415 kovar 
û rojnameyî weşanîyênê 


Hewlêr (Rûdaw) - Goreyê 
malumatanê ke sendîqaya 
rojnamevananê Kurdîstanê 
Başûrî dana, Kurdîstanê Ba- 
şûrî de 415 kovar û rojna- 
meyî yenê weşanayene. 

Berpirsîyaranê sendîqaya 
rojnamevanê Kurdîstanê Ba- 
şûrî ra Yûsif Qesabî va, "Badê 
ke 22 êlule 2008 de qanûnê 
rojnamevanîye îlan bi, gelek 
rojnameyan desturê weşan- 
gerîye girewt.” 

Yûsif Qesabî dewamê qi- 
seykerdişê xo de va, "Kurdîs- 
tanê Başûrî de di tewirî 
rojname û kovarî estê. Qis- 
mêk ê partî û rêxistinanê sî- 






Kurdîstanê Başiîrî de rojnameyî zî bimubalexe vejênê 


yasîyan ê, qismêk zî xoserbî- vêjênê. Ê dîyinan ra, kêmî bo 
yaye yê. Ê verênî heme bi ar- zî, ê ke hukmatî ra ardim 
dimê rêxistin û partîyan gênê estê.” 


Pîranşar de 3 hezarî aîleyî bêkeye yê 

aristanê Kurdîstanê Rojhe- 
latî Pîranşar de 3 hezarî aî- 
lêyî bêkeye yê. 


Goreyê malumatanê ke ke- 
yepelê Mukrianî şarê mintiqa 
ra arêday, şaristanê Pîranşarî 


de 3 hezarî û 228 aîleyî bê- 
keye yê. 

Nufûsê şaristanê Pîranşarî 
goreyê hûmaritişê serra 2008Î 
122 hezarî û 722 yo. Şaristan 
de bêkarî û feqîrîye zaf zêde 
ya. Heto bîn ra karbidestê 
dewleta Îranî seba helkerdişê 
muşkileyanê mintiqaya Kur- 
dîstanî tu lebate nêkenê. Esas 
heme mintiqayê Kurdîstanê 
Rojhelatî mîyanê feqîrî û dest- 
tengîyêka girane de yê. Coka 
ambargoyê ke Îranî ser o 
dewam keno ra tewr vêşî 
kurdî mutesîr benê. 


Murad Canşad 


Referandum de 
helwêsta kurdan 


T irkîya de 12ê êlule de seba referandu- 
mêkê muhîmî şar şî sindoqan ser. Sin- 
doqan ra % 58 'ya' % 42 'ney' vejîya. Nê r 
referandumî de şarî seba vurnayîşê 26 
hukmanê Qanûnê Esasî ray da. 

Referandum de pozîsyonê kurdan xeylê 
ame munaqeşe kerdene. Meylê kurdan çi 
yo, kurdî do çi qerar bidê? 

Bêguman, sey heme miletan mîyanê 
kurdan de zî cîya-cîya meylî estê. Mumkin 
nîyo ke yew milet pêro-pîya eynî çîyî bifi- 
kirîyo, bivajo û bikero. Coka mîyanê nê 
munaqeşeyan de organîzasyonanê kurdan 
meylê xo eşkera kerd. Kêmî bibê zî qis- 
mêkê kurdan, qerarê ma 'ya' yo vat. Qis- 
mêkê kurdan 'boykot' vat. Çîyo ke kurdan 
xo mîyan de munaqeşe kerd 'ya' û 'boykot' 
bî. Meylê kesî 'ney' ser o nêbî. Xora 'ney' 
yeno manaya statukoperestîya Tirkîya ke 
no zî karê kurdan nîyo. Çî ke ameyo kur- 
dan sere de, nê zihnîyetî ra yo. 

Rastê ci, zerrîya kurdan de 'boykot' ney, 
'ya' estbî. Zêde ra zêde kurdan waştênê ke 
(bi)şorê sindoqan ser, 'ya' bivajê. La înan 
xeylê bajaran de yê xo ra feraxet kerd, ka- 
mera sîyaye naye zerrîya xo ser. 

Qey wina bî? 

Tayê meqamê ke ewro zêde ra zêde sî- 
yasatê kurdan binê kontrolê înan de yo, 
waşt ke tayê çîyan ser o hukmatî reyde ba- 
zarîye bikerê. No çîyo nimite nîyo. Elem- 
eşkera beyanatî ameyî dayene: Ma hetanî 
roja peyêne pabeyê ci manenê, xora ke 
hukmatî şertê ma qebul kerdîy... Şertê ke 
ameyênê vatene tayê eşkera bîyî, tayê ni- 
mite mendî. No mezat de çi ke kewt para 
ma! 

Tayê çîyan ser o bazarîye kerdene rast a 
yan xelet a? Bî nezerê mî xelet nîya. Sîya- 
set de çîyo winasî beno. La wexto ke pren- 
sîbî û pragrmatîstîye ca bivurnê, prensîbî 
kîştêk de bimanê, meydan pragmatîstîye 
rê bimano; no sîyaset, sîyasêtêko rast 
nîyo. 

Ancîna zî ganî merdîm adirbesê nê demî 
çiman ver ra dûrî megêro. Adirbeso ke 
mabênê 13ê tebaxe û 20ê êlule de îlan bî, 
bî desteg ke sindoqan ra 'ya' bivejîyo. 

Cengî ke dewam bikerdênê û cenazeyî 
biamêyênê, cirmê ci hukmatî rê ameyênê 
birnayene, no zî bîyênê sebebê zêdebîya- 
yîşê 'ney'. Bi no hawa statukoperestan 
hine kerdênê noca û ucayê xo ra! 

Kurdan qey kemera sîyaye naye zerrîya 
xo ser! 

Kurdan tarîx de parçe-purçebîyayîş ra, 
xoperestîye ra, keyeperestîye ra, eşîrpe- 
restîye ra zaf anto. Çîyo ke zerrîya kurdan 
ci ra tewr zêde recîfîyena, xo mîyan de 
parçebîyayîş o. Mîyanê kurdan de reflek- 
sêko winasî esto: Rast-xelet muhîm nîyo; 
qisaya ma yew biba, ma pêro-pîya eynî 
çîyî bîvajê û eynî çîyî bîkerê, bes o. 

Rast a, ganî mîyanê kurdan de êdî sey 
verênî parçe-purçebîyayîş, ceng û pêroda- 
yîş, zor û çimtersnayîş mebo. Ganî mîyanê 
kurdan de rayîrêko muşterek, sîyasetêko 
muşterek bibo. La ganî no rayîr û no sîya- 
set goreyê prensîban bibo, goreyê men- 
featê kurdan bibo. Senî ke di çîyanê 
xeletan ra yew çîyo rast peyda nêbeno, 
çend mîlyon xeletîyan ra zî yew rastîye 
peyda nêbena. 

Ligel Ewrûpiyan jî 
hevjîniyê pêk bînin 

Wladimir 
Van Welgenburg 

H ejmareke zêde ya 
Kurdan li Ewrûpa 
dijîn, lê hesteke wiha li 
cem min tune ku ew bi 
rastî xwe ligel Ewrûpa bi- 
guncînin. Xortên ciwan ên 
Kurd pir dostaniya keçên Ewrûpî dikin, lê di 
dawî de ligel keçeke Kurd dizewicin. Lê keçên 
Kurd nikarin heman karî bikin. Gelo ev rast e ku 
xort wiha bikin û mafê keçan nebe ew jî wiha 
bikin? Gelo dema mirov here welatekî din, nabe 
xwe ligel yasa û rêbazên wî welatî biguncîne? 
Wiha bifikire ku hezarên Ereban bên Kurdis- 
tanê bijîn û nexwazin ligel Kurdan bizewicin. 
Herwiha tenê ligel hevzimanên xwe bin û tevî 
hevwelatiyên Kurdistanê nebin. Derencama 
vêya jî ew e ku Ereb xwe ligel rêbaz û yasayên 
Kurdistanê naguncînin û di dawî de civak rastî 
dabeşbûnê tê. 

Rewşeke wiha li Holenda ligel grupên etnîkî 
yên koçber ên cuda heye . Li vir mafê her kesî 
heye kultur û kevneşopiyên xwe biparêze, lê 
divê ewên ku tên vir jî bizanibin ku mayîna wan 
li vir vê rîskê jî bi xwe re tîne ku keç yan kurên 
wan ligel kesekî Holendî hevjîniyê pêkbînin. Bê 
guman ji mafê Kurdan e ku ji hev bînin, lê ger 
keçeke wan ligel kurekî Holendî çû malê pêwîst 
e bi çavekî biçûk berê xwe nedinê. Bila ji keçê re 
bêjin ku cudahiyeke mezin a çandî di navbera 
wan de heye, lê jê bigerin bila bi xwe biryara 
dahatûya xwe bide. 

Di warê pratîkî de, zêdeyî faktor hene ku 
wiha dike ev yek neqewime. Ya yekem, li Ho- 
lenda çanda tekkesî heye, li Kurdistanê jî çanda 
grûpê serdest e. Li Holenda kur û keç bi xwe 
biryar didin ligel kê bizewicin, lê li Kurdistanê 
kesûkar jî tevlî biryarê dibin. Êdî dema keçeke 
Kurd ligel xortekî ne Kurd mêr bike, rastî gotin 
û rexneyan tê, lê ger xortekî Kurd here disco û 
çend dostên wî yên keç hebin, qet ne pirsgirêk 
e. Li gor îslamê jî ji mafê mêrê Misilman e ligel 
jineke ne Misilman bizewice, lê berevajiya vê ne 
mumkûn e. Ji ber di îslamê de, mêr biryar dide 
ka ola xêzanê çi be. 

Di civîneke min de ligel çend saziyên penabe- 
ran ên Holendî, keçeke Kurd ji min re eşkere kir 
ku êdî rê li ber nayê vekirin ligel kurê metika 
xwe têkiliyê dirust bike, ji ber bi gotina malbata 
wê, kur bi tevahî bûye Holendî. Diyar bû gelek 
kesan xeber diavêtin wan û wiha belav kiribûn 
ku peywendiya wan a evîndariyê heye. Herwiha 
keçeke Kurd a hevala min jî peywendiya sozdarî 
ligel kurekî Holendî çê kiriye, lê newêre ji mala 
xwe re eşkere bike û bi nehênî hiştiye, ji ber 
keçik dibêje taqeta min nîne bikevim ber pirsgi- 
rêka heyfhilanîna namûsê û derkirina min ji 
malê. Bi kurtî, ev malbatên Kurd naxwazin Ho- 
lendiyan qebûl bikin, ger wiha ye ji ber çi divê 
Holenda wan qebûl bike? 

Van helwestan pir xerîb û durû ne. Bi taybetî 
jî gava mirov dizane ku ji bo xortên Kurd pir 
normal e digel keçên Holendî têkiliyan dirust 
bikin, lê ev ji bo keçan nabe. Loma jî biryara da- 
yikeke Kurd pir li gor min rast bû dema vege- 
riya Kurdistanê. Ji ber nedixwest kurê wê ligel 
keçeke ne Misilman bizewice. Li gor wê, heta li 
Holenda dijiya ne ji mafê wê bû daxwazeke bi vî 
rengî ji kurê xwe bike, loma jî biryar da vegere 
Kurdistanê. 

Ger rojekê ji rojan bêm li Kurdistanê bijîm û 
keçeke min hebe, pir li cem min asayî dibe ger 
kurekî Kurd bê wê ji min bixwaze. Tiştê girîng li 
cem min ew e ku ew xortekî baş be! 



Agirbesta PKKe û pêvajoya aşti û çareseriyê li Tirkiyê 


L igel derketina encamên referenduma 
destûrê li Tirkiyê ku di 12'ê îlona borî 
de pêkhat, careke din mijara avakirina aş- 
tiyeke herdemî û çareserkirina Pirsgirêka 
Kurd li Tirkiyê ket rojeva siyasî. Li bereya 
PKK'ê, hefteya borî agirbesta yekalî heta 
meheke din hat dirêjkirin û merc hatiye 
danîn ger artêş êrîş neke, wê piştî vê 
mehê agirbesteke bê sînor rabigihînin. 

Xwendina vê rewşa nû tevî ku dehên sî- 
naryoyên cuda ji aliyê medya tên behski- 
rin hinekî zehmet e, lê ev qonaxa nû piştî 
referenduma destûrê hat holê, em dikarin 
bêjin, ji qonaxa berê cuda ye. 

Yekem: Hikûmeta Tirkiyê di gava yekem 
de piştî referendumê ligel BDPê rûnişt, 
astê rûniştinê jî ku Wezîrê Dadê yê Tirkiyê 
û Cemîl Çîçek 'ku bi wek dewleta kûr di 
nav AKPê de tê binavkirin' balkêş bû. Ji 
ber pêşan dide ku ev mesele ne tenê pêk 
tê ji vejandina hinek mafên çandî bo Kur- 
dan lê xalên wê yên siyasî û destûrî yên 
kûr jî hene. 

Dûyem: Hikûmeta Erdogan di qonaxa 
berî referendumê de nikarîbû artêşê zeft 
bike û kengî tiştekî nû pêve bûya, pevçûn 
di navbera artêş û PKK'ê de diqewimî û 
termê leşkerên kuştî di civînên cemawerî 
yên berfireh de dijî prosesê dihatin bika- 
ranîn. Bingeha serkeftina prosesa demok- 
rasî û çareserkirina pirsgirêka Kurd bi 
wêya ve girêdyî ye ku hikûmet bikare 
desthilat û biryara xwe li ser artêşê ferz 
bike, ku hêdî hêdî cîbicîh dibe. 

Sêyem: Pirsgirêka PKK'ê ku Tirkiyê wek 
'teror' binav dikir, nabe ji pirsgirêka Kurd 
li Tirkiyê bê cudakirin. Ev gotara xelet a 
hikûmetê ti pêşveçûn bicîh neanî, niha ji 
berpirsên Tirk tê bihîstin ku ev dosye bi 


Rêbiwar 

Kerîm 

Welî 


tevahî hatiye wergirtin. Bi wê wateya ku 
gotûbêj ligel Ocalan jî tê kirin, bi riya 
Hewlêrê name bo Qendîl tên şandin û li 
Enqere jî hikûmet ligel BDP'ê dicive. 

Çarem: Hikûmeta Tirkiyê pêdagir bû li 
ser wêya ku ew dikarin bi mêkanîzim û 
potansiyela xwe ya navxwe, pirsgirêka 
Kurd çareser bikin. Lê ne amade bûn jî ti 
kesî ji derveyî xwe beşdar bikin. Di bingeh 
de, pirsgirêka Kurd navdewletî ye û bi kê- 
manî li her çar welatên ku Kurd li ser wan 
dabeş bûne, Kurd û pirsa wan hevdu 
temam dikin Loma beşdarîkirina Barzanî, 
gudarîkirina li şîretnameyên Ewrûpiyan û 
sazî û rêxistinên navdewletî nîşanên pêş- 
keftinê ne di vî warî de. 

Her çiqasî PKK ragehandiye ku çareserî 
ne li Hewlêrê, lê li Diyarbekirê ye! Lê ya 
rastî ew e ku Qendîl di nav xaka Herêma 
Kurdistanê de ye. Ger wiha ye nabe PKK'ê 
jî li Qendîl be û divê li Cûdî û Gabar be. He- 
bûna Barzanî di vê prosesê de ne ku tenê 
dihêle hewldan zûtir bigihin encamên 
xwe, lê garantiyeke bo hemû aliyan jî. 

Pêncem: Prensîba dûrketina ji şer û 
pevçûnan û mikurhatina ku ev pirsgirêk 
bi şer nayê çareserkirin, destpêkeke bo 


radestkirina dosiya PKKê ji artêşê bo hi- 
kûmetê û danîna plana sivîl bo çareseri- 
yeke aştiyane. Ji ber yê çek di destê wî de 
be, bi çek difikire. Loma hikûmeta Tirkiyê 
niha dixwaze hêdî hêdî hewldana nasîna 
PKKê bide û xwe bo dariştina bername- 
yekê amade dike ku di encama wê de 
PKKê çekan deyne û tevî jiyana siyasî ya 
Tirkiyê bibe. 

Şeşem: Rewşa navnetewî û herêmî di- 
hêle hemû alî lez bikin di pêkanîna aştî û 
aramiya li herêmê. îran roj bi roj mezintir 
dibe û tevî ku Tirkiyê, îranê wek dostê 
xwe binav dike lê herdem wek metirsî 
berê xwe didiyê. Vekişiyana Amerîka û 
bandora îranê ne tenê li Iraqê lê li teva- 
hiya Rojhilata Navîn bi giştî jî, Tirkiyê 
dehif dide ku berbi aştiyeke herdemî ligel 
Kurdan gavan bavêje û ev aştiya herdemî 
jî bê ku ligel Kurdên xwe lihev were, pêk 
nayê. Wê demê jî Tirkiyê dikare bi hêsanî 
peywendiyên stratejîk di hemû waran de 
û nemaze warê energiyê de ligel Herêma 
Kurdistanê bihêz bike. 

Heftem: Vekişiyana artêşê û rawestan- 
dina operasyonan li Bakurê Kurdistanê, 
guherîna termonolojiya fermî ya dewletê 
ye ku PKK'ê wek terorîst daye nasandin û 
wek dijmin berê xwe didiyê û Ocalan jî wek 
serkirdê terorê û BDPê jî wek organa te- 
rorê dihesibîne. Vê termonolojiyê wiha ki- 
riye ku reftara dewletê ligel PKK'ê tenê bi 
artêşê ve girêdayî be. 

Pêwîstiya hemû aliyan bi vêya heye ku 
heta demeke dirêj çek bên bêdengkirin û 
baweriyeke dûalî di navbera aliyên vê 
pirsê de bê holê. PKKê bi şer nayê tasfiye- 
kirin û bi şer jî tu nikare tiştekî bi ser ke- 
sekî de ferz bike.f..) 



Gulleya îraqê ji mêj ve li Kurdistanê teqiyaye 


M afê xelkê Kurdistanê heye bipirsin; 

gelo ew kesê şeva şemiya borî li ser 
ekrana Kurdistan TV derket, Serokwezîrê 
'Dewleta Yasa'yê, Nûrî Kamil Malikî bû? 
Ev jî ne ji ber wê yekê ye ku kesê diaxivî 
nedişibiya Malikî, lê ji ber axaftinên wî ne 
wek axaftinên ku ev çend sal in em fêr 
bûne jê bibihîzin. Gelo bi rastî ew Nûrî 
Malikî bû? 

Cenabê serokwezîr ji ekrana Kurdistan 
Tv ji serokên Kurd baştir behsa binpêki- 
rina mafên Kurdan dikir. Wî serokên rê- 
jîma berê şermezar dikir ji ber a wan anîn 
serê Kurdan û çawa wî bi çavê xwe gelek 
bextreşiyên ku hatine serê xelkê Kurdis- 
tanê dîtine. Serokwezîrê ku 'yasa'yê li 
îraqê diçesipîne, dîmenê dîtina hevwela- 
tiyên Kurdistanê di pileya duyem de ji 
aliyê 'hinek îraqiyan' ewqasî xerîb dît ku 
dixwest serê xwe jê re bihejîne. Wî axafti- 
neke Tariq Ezîz (Wezîrê Derve yê serdema 
S.Huseyin) anî bîra xelkê Kurdistanê 
dema ji serokên Kurd re gotiye: "Ji ber çi 
hûn mijara enfalkiriyan mezin dikin?! Ew 
ne 180 hezar kes bûn, lê 110 hezar bûn!'' 
Malikî wek dostekî ezîz ê Kurdan û serok- 
wezîrekî dilsoz ji hemû îraqiyan re, ev 
peyva wezîrê derve yê berê yê îraqê bi 
dengekî vedigot ku ger Kurdekî netewî jî 
bigota, wê bi heman dengî bigota. 

Bi dirêjiya dema pexşandina hevpey- 
vîna cenabê serokwezîr, min bi çavên zîq 
û hişyar guhdariya axaftinên wî dikir. Min 
guhdariya axaftinên ku bi dirêjiya çend 
salên desthilatdariya wî min jê nebihîsti- 
bûn û çaverê jî nedikir jê bibihîzim, dikir. 



Derbarê pirsgirêkên bi gaz, petrol û da- 
beşkirina dahatan ve girêdayî, dîtina Ma- 
likî ya serokwezîrekî rastgo û bîrewer bû 
û ji bo berjewendiya hemû hevwelatiyên 
ku çaverêyên bihîstina wan dikin. Derbarê 
bingeha hevbeşîkirina rêvebirina welat de 
di navbera netewên cuda yên Komara 
îraqê de, nerîna Malikî ne cuda bû ji hel- 
wêsta her Kurdekî ku dizane madem 
neçar e di çarçoveya îraqê de bijî, divê 
mafê wî yê tevahî yê hevwelatîbûnê hebe. 

Cenabê serokwezîr bi zimanê bavekî 
xemxwarê gelê Kurd û serokên siyasî yên 
Kurdistanê diaxivî û ew piştrast dikirin ku 
di bin sîbera dilovanî û mezinahiya ce- 
nabê wî de careke din 'gulleyeke îraq'ê jî 
li Kurdistanê nateqe. 

Ev daxuyanî jî wek berdewamiya wan 
peyvan wî bû ku tê de behsa bê dilovaniya 
rêjîma serokkomarê berê yê îraqê, Sad- 
dam Huseyîn, hemberî gelê Kurd dikir. Di 
vê hevpeyvînê de bavê me yê xemxwar 
ewqasî bi piştrastî soza ne teqandina gul- 


leya îraqê dida Kurdan ku ti guman li cem 
mirov nedima ku cenabê wî ji Kurdan zê- 
detir bîra berjewendiyên xelkê Kurdis- 
tanê dike. Herwiha mirov ji wê yekê bê 
guman dibû ku cenabê wî piştrast e wê ca- 
reke din bibe serokwezîrê welatê ku 'di 
hemû waran de amade ye ji bo qonaxa 
piştî vekişiyana leşkerên Amerîkayê.' Her 
çiqasî ew di vir de neheq nebû, ji ber nî- 
şanên çend rojên borî tiştekî berevajî vêya 
nîşan nadin. 

Gumanên min ji axaftinên vî dostê dil- 
soz ê Kurdan hebû, ji ber di van çend salên 
dawî de zêdeyî carekê bûne şahidê wêya 
ku di bin sîbera polîtîkayên hikûmeta ce- 
nabê wî, li navçeyên ji destderketî kar ji 'ji 
nû ve teqandina guleyeke Îraqî li Kurdis- 
tanê' derbas bûye û gihaye astê ku metir- 
siya 'teqîna bermîla barûtê' jî bê kirin. 
Dîsa di bin sîbera siyasetên hikûmeta vî 
bavê me yê xemxwer de, Kerkûk bêyî nav- 
ber tê Erebkirin û Êzdî dibin neteweyeke 
ji Kurdan cuda û maddeya 140 jî dibe bel- 
genameyek ku tenê bi kêrî wêya tê lêkoler 
ji bo lêkolînên dîrokî, sûdê jê werbigrin. 

Derheqê mijara gaz, petrol û dahatên 
wan jî, kes tune ku nizanibe hikûmeta vî 
dostê ezîz ê gelê me dîroka çewisandina 
me ji me bêtir nas dike, çi pirsgirêk di van 
salên borî de anîn serê me û çawa li ser 
astê navnetewî jî zerer gihand navdariya 
îdareya me ya herêmî. Loma hê jî gumana 
min heye ku ew kesê li ser ekrana Kurdis- 
tan Tv derket, ew Nûrî Malikî be ku bi sa- 
lane em wî nas dikin. Tu dibêjî cenabê wî 
Malikî bû? 

Spor 





Serketina sporvanan berdewam e 

Kurdek bû 
şampiyonê Asyayê 


Jor: Ahmed Macîd jî sala borî 
bûbû şampiyonê Asyayê 

Çep: Antrenorê Tîma Solav îmad 
Mihemed Şerîf 

dawê re got ku beriya demekê 
şampiyonê tîma wan, Mihemed 
Şemsedîn, bûye şampiyonê Laş- 
ciwa- niyê yê Asyayê, lê kesî bi 
xêrhatina wî jî nekir û got "be- 
riya sê mehan endamê tîma me, 
Mihemed Şemsedîn, destkef- 
tekî dîrokî bi dest ve anî û di 
nava 350 milyon kesan de bû 
şampiyonê Asyayê, lê kesî hur- 
meta wê destkeftê negirt, kesî 
bi xêrhatina wî jî nekir û jê re 
ne got fermo ji te re 10 Dînar!" 
îmad vê yekê weke karesat 
binav dike û dibêje "li cem me 
spor di rewşeke zêde aloz de 
ye, ev jî bi rastî karesat e." 


Rûdaw (Hewlêr) - Antrenorê 
Tîma Sûlav a Laşciwaniyê 
(Bodybuilding), giliya wê yekê 
dike ku beriya demekê lîstikva- 
nekî tîma wan bûye yekemînê 
Asyayê, lê kesî Dînarek jî neda 
wî. 

îmad Mihemed Şerîf ji Rû- 


Hertim di deqeya r 
dawî de gol! V. 


Amed (Rûdaw) - Diyarbakirspor 
bi çendîn taybetmendiyên xwe 
hew maye bikeve nav Pirtûka Re- 
kordan a Guinessê. Ev tîm ji lîstika 
roja 20'ê Adar a 2010'an a li hem- 
berê Antalyasporê, heta îro di ti 
lîstîkekî de biserneketiye. Tenê ne 
ev e, Diyarbakirspor di hemû 
maçên xwe yên sezona nû de baş 
destpêdike, lê di deqeyên dawî de 
gol dixwe. Jiber vê, di 5 hefteyên 
borî yên sezonê de hîn bi serneke- 
tiye û tenê 3 pûanên wê hene û di 
rêza 14.de cîh digire. 

Tîma bajarê Kurdan a herî mezin 
Amedê, Diyarbakirspor di rewşeke 
nebaş de ye. Sala borî ji Lîga Super 
daket lîga Bank Asya û di vê nav- 
berê de 3 antrenor (Guvenç Kurtar, 
Mehmet Budakin û Suat Kaya) û 
hema bêje hemû lîstikvanan gu- 
hert. Jiber pirsgirêkên aborî kon- 
greya xwe gelek caran paşvexist û 


rêvebiriya xwe nikarîbû hilbijêre. 
Hefteyek beriya destpêka sezonê 
kongre hat lidarxistin û dîsa Çetin 
Sumer wek serokê klûbê hat hilbi- 
jartin û tenê maçeke amadekariyê 
lîst û dest bi lîstkên sezonê kir. An- 
trenorê Diyarbakirsporê Suat Kaya 
ragihand ku ti kesî bawer nedikir 
ku ew karibin tîmê amade bikin, lê 
wan ev yek pêkanîn. 

Niha Diyarbakirspor di Lîga 
Bank Asya de dilîze, lê heta niha 
ti maçekî biserneketiye. Tişta bal- 


kêş ew e ku Diyarbakirspor di 
hemû maçan de di deqeyên dawî 
de gol dixwe û an têkdiçe an jî 
wekhev dimîne. Di maça dawî de 
li hember Bolusporê Diyarbakirs- 
por heta deqeya 90.1-0 li pêş bû, 
lê di deqeya herî dawî de gol 
xwar û skor wek 1-1 bi dawî bû. 

Di maça Kupaya Tirkiyeyê ya 
Ziraatê de jî li hemberê Yeni Ma- 
latya Belediyespor di saheya xwe 
de 0-1 maç wenda kir û li derveyê 
kupayê ma. 


Dem 

Lîstik 

Encam 

02/10/2010 

Boluspor - Diyarbakirspor 

1:1 

26/09/2010 

Diyarbakirspor - Kartalspor 

2:3 

22/09/2010 

Diyarbakirspor - Malatya Bld. 

0:1 

19/09/2010 

Mersin I.Y - Diyarbakirspor 

1:0 

11/09/2010 

Diyarbakirspor - Altay 

0:0 

29/08/2010 

Akhisar - Diyarbakirspor 

1:1 


Bursaspor maça wenda dike û kaseya xwe jî tije dike 


Li hemberê Kurdan êrîşker, li hemberê Ewrûpiyan binkevt 


Ji Diyarbakirsporê 6 pûan, 

Ji UEFA'yê 14 milyon Euro wegirt 


Köln (Rûdaw) - Bursaspora ku 
di sezona borî de bi xêra 6 pûa- 
nên ku ji Diyarbakisporê stan- 
dibû û bûbû Şampiyona Tirkiyê 
heq bidestxist ku tevlî Lîga Şam- 
piyonan a UEFA'yê bibe. Bursas- 
por di Grupa C de di nava tîmên 
wek Manchester United, Valencia 
û Glasgow Rangers de cîh girt û 
lîstika yekemîn di 14'ê îlonê de di 
saheya xwe de li hemberê Valncia 
ya Îspanî lîst. Di lîstika yekem de 
li hember Valencia 4-0 têkçû û di 
lîstika duyem de li hember Glas- 
gow Rangers jî 1-0 têkçû û di 
grûbê de kete rêza dawî. Hê 4 lîs- 
tik li pêşiya Bursasporê hene da 
ku derbasî tûreke din bibe, lê ji 
ber ku herdu maçên pêşî winda 
kir, sansa wê pir zehmete ku ji 
grûpê derbas bibe. 


Wek tê zanîn di sezona 
2009/2010'an de di dawiya lîs- 
tika 16 Gulana 2010'an de Bur- 
saspor bi 75 pûanan bû 
Şampiyona Tirkiyê. Fenerbahçe jî 
bi 74 pûanan bû duyemîn û Bur- 
saspor heq bidest xist ku rasteras 
tevlî Lîga Şampiyonan a UEFA'yê 
bibe. 

Di maça Bursaspor û Diyarba- 
kirspor de ku li Bursayê di roja 
29'ê îlona 2009'an de hat lîstin, 
alîgirên Bursasporê bi dirûşmên 
nijadperst û gotinên qirêj êrîşê 
alîgirên Diyarbakirsporê kiribûn 
ji Kurdan re gotinên qirêj goti- 
bûn. Encama maçê 4-0 Bursaspor 
biserket. Ligel ku di stadyûmê de 
dirûşmên nijadperstî hatibûn 
avêtin û êriş li ser Kurdan kiribûn 
maç nehat betalkirin û Bursaspor 



m 3 

!2i n ■ 


ji vê macê 3 pûanan girt. Di maça 
rovanşê de ku di 6'ê Adara 
2010'an de li Amedê hat lîstin, di 
deqeya 17.de jiber ku kevirek li 
serê hakem ketibû, maç hat betal- 
kirin û Bursaspor ji vê maçê jî 3 
pûanan girt û ji Diyarbakirksporê 
re jî ceza bariya. Diyarbakirspor 
6 maç ceza girt, saheya wê hat 


girtin û gelek jî cezayê pere da. Di 
encama vê cezayê giran de Bur- 
saspor bi 6 pûanan kete pêşiya 
hemû tîman û Diyarbakirspor jî 
moral wenda kir û ji ew roj de di 
ti lîstikekî de biserneket. 

Lê ligel du maçên têkçû û maçên 
pêşerojê ku gelek zehmet e biser- 
keve, Bursaspor tenê ji bo ku beş- 


darî Lîga Şampiyonan bû bi gistî 
14,2 Milyon Euro pere xiste kaseya 
xwe. 7,1 milyon Euro para ku ji 
Tirkiyê re hatibû terxankirin, 3,8 
milyon ji tîmên ku tevlî grûpan 
dibin re û serê her maçê (ku 6 mal 
in û ha biserkeve, ha têkbiçe) 550 
hezar Euro ku dike 3,3 Milyon 
Euro ketin kaseya Bursasporê. 

Li ber stranên Koma Carnewa heta sibê lotik avêtin 



Berlîn (Rûdaw) - Koma 
muzîka kurdî ya naskirî 
Çarnewa şemiya borî li pay- 
taxta Almanya, Berlînê, 
konserek da. Di konserê de 
bi sedan keç û xortên Ber- 
lînî li ber stranên Suleyman 
û Serhat coş bûn û heta sibê 
lotik avetin û reqisîn. Kon- 
sera bi organîza Halay Party 


NASA’yê ‘Dinya'yek din dît 



S aziya Lêkolînên As- 
manî ya Amerîkayê, 
NASA, daxuyand ku di ger- 
dûnê de planetek nû dî- 
tine. Li gor daxuyaniya 


NASA'yê ev planet bi gelek 
taybetmendiyên xwe di- 
şibe Dinyayê û dibe ku li 
wir jîjiyan hebe. 

Lêkolînerên Amerîkî 


Xaçepirs 

12 3 6 7 8 9 10 11 12 



yên ji Zanîngeha California 
di kovara bi navê "As- 
trophysical Journal" de re- 
portek taybet weşandin 
ku tê de behsa Dinyaya du- 
yemîn dikin. 

Lêkolînerên vê zanîn- 
gehê navê "Gliese 581g" li 
vê planetê danîne û dibê- 
jin ku li dora wê atmosfer 
heye û di nava hemû pla- 
netan de ku ji aliyê miro- 
van ve tên zanîn, ya herî 
zêde ku dişibe Dinyayê, ev 
planet e. Lêkolîner texmîn 
dikin ku av jî li wir heye û 
wek Dinyayê ew jî girê- 
dayê sistemeke rojê ye û 
hem li dora xwe, hem jî li 
dora roja wê sîstemê di- 
gere. "Gliese 581g" 20 
salên şewqê (tîrêj) dûrî 
dinyayê ye. 


Xiyanet peywendiya hevjîniyê 
didomîne" 



K ; 


arsazekî Kanadayî bi 
navê Noel Biderman 


Çeperast: 1-Pirtûka Hz. Dawid- Kesên ji başûr. 2- Di dîrokê de împaratorîyek Kurd - Faîz, 
bazirganîya peran. 3- Nexweşîyek - Tîm, naylona hişk. 4- Li hinek ciyan ji “Mihemed" re 
tê gotin (berepaş) - Hewa, gazekxwezayî - Damar, kok. 5- Reşandin, belawela kirin, avêtin. 
6- Kîler, depo, ciyê komkirinê - Rojane, ne dûrî adetê. 7- Belê, qebûlkirin (berepaş) - Kesê 
fisek, fisker (berepaş). 8- Xelk, rûniştvanên ciyekî - Rojek - Şorbeyek. 9- Aza, girêdayî 
komel yan dezgehekê - Ap, mam - Notayek. 10- Televizyonek Îtalî - Ezmanê heftan - Za- 
roka mîhê. 


Serejêr: 1-Fêkîyek bi dendik - Ji keç û jinên reş re tê 
gotin (berepaş). 2- Di dîrokê de dewletek Kurd - Ne erê, 
ne na. 3- Hişmendî, xwedî bawerî. 4- Giş, tev (berepaş) 
Amnestî Înternatîonal (berepaş). 5- Pêmayî, mîratxur 
(berepaş) - Dengê berx û mîhê. 6- Cûreyekî Teyran, 
teyrê s.... 7- Kevir, fîşek - Tîyatro, lîztik (berepaş9). 8- 
Nîşana millet û welat - Partîya Saddam Hisên. 9- Tazî- 
kirin, jê stendin. 10- Lêborîn, azad kirin (berepaş) - Pêş- 
birk û nîşandana cil û bergan. 11- Li Tirkiyê 
kêmneteweyek (berepaş) - Cemidî, ne germ. 12- Rojek 
- Hestîyê navbera zend û bend, parçeyek ji milê mirov. 

malpereke înternêtê ya 
taybetî ava kiriye û nêzîkî 7 


milyon beşdarên wî hene. 
Taybetmendiya malpera wî 
ew e ku banga xiyaneta 
hevjîniyê dike û di mehê de 
700 hezar kes ku bêtiriya 
wan mêr in, serî lê didin. 

Noel Biderman (39) ku 
niha li London dijî, di sala 
2001'an de ev malper avakir 
û bi milyonan Dolar qezenc 
kirin, niha daneya duyemîn 
a malpera xwe çêkiriye û di- 
rûşma "jiyan kurt e, pey- 
wendiyekê çêke" jê re 
daniye. Biderman di wê ba- 
weriyê de ye ku "xiyaneta 
hevjîniyê" wiha dike ku pey- 
wendiya hevjîniyê bidome! 

Li gor rojnameya Times a 
Brîtanî eger Biderman mal- 
pera xwe bifiroşe ew ê ne 
kêmî 100 milyon Dolar bis- 
tîne. Xwediyê malpera bi 
navê Ashley Madison' di- 
bêje malpera wî xwedî re- 
wiştekî paqij e û ne weke 
malperên seksî ye. Noel Bi- 
derman zewiciye, lê ew di- 
bêje rewşa wî cuda ye û ew 
naxwaze xiyanetê li hevjîna 
xwe bike! 



















































































































